Jangan Panik & Cemas Jika Kenderaan Anda Dilanggar Dari Belakang. Peguam Ni Kongsi Tip, Elak Ditipu Terutama Kaum Wanita!

Apabila berlaku sesebuah kemalangan, pasti kita akan diserang panik nak-nak lagi bagi kaum wanita yang pertama kali mengalami situasi begini. Apakah yang harus dilakukan dan siapa yang patut dihubungi. mungkin waktu ini ada akan blur seketika.

Cukup bermanfaat terutama kepada kaum wanita yang memandu keseorangan atau hanya ditemani anak kecil. Kena berhati-hati supaya tidak ditipu atau diambil kesempatan oleh orang lain.

1 . Jika ada orang langgar kereta anda dari belakang, jangan panik dan bawa bertenang

2. Berhentikan kereta anda di tepi jalan di kawasan yang lapang dan selamat. Ini untuk mengelakkan berlakunya kesesakan lalulintas

3. Selepas anda lihat kenderaan yang melanggar anda juga memberhentikan kenderaannya, ambil telefon bimbit anda yang ada kemera dan keluar daripada kereta anda
Ingat! Jangan ambil sebarang alatan yang merbahaya seperti steering lock, parang, peralatan yang di perbuat daripada besi dan sebagainya, kerana anda mungkin boleh di tuduh cuba untuk melakukan serangan dan kecederaan kepada orang lain dan harta benda awam.

4. Ambil gambar plat dan cukai jalan kenderaan yang langgar anda tadi

5. Apabila pemandu kenderaan yang langgar anda tadi keluar daripada kenderaannya, sapa lah dia dengan baik. Kalau pun anda tidak mampu nak senyum padanya, tetapi janganlah terus memaki hamun kepadanya

6. Tanyakan kepadanya dengan baik kenapa dia langgar kereta anda tadi? Kebiasaannya dalam situasi sebegitu masing – masing akan cuba menyalahkan satu sama lain. Kawal kemarahan anda, jangan bertengkar, bergaduh dan berbalah di situ kerana ianya tak akan menyelesaikan masalah tetapi hanya akan menyebabkan kesesakan lalu lintas dan mengganggu pengguna jalan raya yang lain

7. Kalau boleh minta tengok daripada pemandu yang langgar kereta anda tadi kad pengenalan atau lesen memandunya. Ambil gambar kad pengenalan atau lesen memandunya

8. Jika dia tidak mengaku bersalah melanggar kereta anda, jangan paksa dia mengaku atau paksa dia bayar wang kepada anda. Just bagitahunya, dari segi undang – undang, sekiranya sesuatu kenderaan melanggar kenderaan lain daripada belakang, kecuaian adalah di sebabkan oleh kenderaan yang melanggar itu

9. Jika dia mengaku bersalah, minta dia menanggung kos pembaikan kereta anda. Sekali lagi di ingatkan, tak perlu minta wang daripadanya. Terus ajak dan bawa dia ke bengkel yang anda biasa berurusan untuk menilai berapakah kerosakan kereta anda
Kalau boleh terus pergi, jangan tangguh – tangguh walaupun anda ada urusan lain. Lagi cepat anda selesaikan perkara tersebut lagi bagus.

10. Jangan lupa ambil nombor telefonnya atau bisnes kadnya supaya mudah anda menghubunginya nanti

11. Jika dia berkeras tidak mahu mengaku bersalah dan tidak mahu tanggung kos pembaikan kereta anda, tidak mengapa, jangan serang atau melakukan sesuatu yang boleh di anggap sebagai kesalahan jenayah terhadapnya. Biarkan saja dia pergi. Ini kerana anda telah dapat segala info berkenaan kenderaan dan dirinya

12. Terus pergi buat report polis di balai polis berhampiran

13. Dengan report polis tadi pergi ke JPJ dan lakukan carian kenderaan untuk mengetahui syarikat insurans kenderaan yang langgar kereta anda tadi

14. Pergi terus ke bengkel panel syarikat insurans tersebut dan minta 3rd parti claim untuk membaiki kerosakan kereta anda tersebut

Mudah bukan ? Tak perlu gaduh – gaduh dan melakukan sesuatu yang boleh menjatuhkan maruah anda dan boleh mendedahkan anda kepada perlakuan jenayah. Negara kita kan ada undang – undang. Patuhilah undang-undang.

Moga informasi ini dapat memberikan manfaat buat kita semua.


“Mesti Cikgunya Bangga” Pilot Jet Pejuang Rupanya Bekas Pelajar SMK Syed Saffi & SM Sains Tuanku Syed Putra.

“Mesti Cikgunya Bangga” Pilot Jet Pejuang Rupanya Bekas Pelajar bekas pelajar SMK Syed Saffi & SM Sains Tuanku Syed Putra.

Masih berkisar kisah mengenai kemerdekaan. Tular dua keping foto yang memaparkan seorang pilot  memegang kertas dengan tulisan tangan ucapan sempena Hari Kemerdekaan yang ke 65.

Merupakan salah seorang pilot jet pejuang ketika lintas hormat Perarakan Dataran Merdeka pada 31 Ogos lalu.

Menerusi tinjauan perkongsian wargamaya, rupa pilot berkenaan adalah Mejar Adam Othman.

Apa yang menarik perhatian pilot berkenaan memegang dua keping kertas memberi ucapan merdeka menyebut nama dua buah sekolah.

Difahamkan pilot berkenaan, seorang pilot fighter dan merupakan  bekas pelajar SMK Syed Saffi dan SM Sains Tuanku Syed Putra dan juga merupakan anak jati negeri Perlis.

Dalam pada itu, wargamaya terutama bekas pelajar dan anak jati perlis meluahkan rasa bangga ke atas pilot berkenaan.

Moga menjadi inspirasi buat pelajar-pelajar sekolah berkenaan dan sekolah lain di seluruh negeri di Malaysia.

“Anak Jati Kelahiran Perlis Juruterbang JET PEJUANG HAWK Mejar Adam Othman.. Kebanggaan Rakyat Perlis.”

WARGAMAYA TERUTAMA ANAK PERLIS DAN BEKAS PELAJAR SEKOLAH LUAH BANGGA


“Baju Tak Muat, Simpan Elok-Elok Untuk Next Baby.” Kongsi Wardrobe Anak, Neelofa Akui Obses Pakaikan Bilal Topi!

Neelofa menerusi Insta Stories berkongsi beberapa video pendek yang menunjukkan beberapa kelengkapan penting Bilal antaranya pakaian, selimut dan topi.

isteri kesayangan Haris Ismail atau PU Riz ini turut mengakui obses untuk melihat permata hatinya itu mengenakan topi.

“Ini rahsia Muhammad Bilal. Topi dia punyalah banyak dan macam-macam warna mak dia beli. Sebab mak dia obses bila dia (Bilal) pakai topi ya,” selorohnya.

Dalam masa yang sama, Usahawan terkenal turut mengasingkan pakaian yang sudah tidak muat dipakai Bilal.

“Baju yang tak muat… nak simpan elok-elok dalam kotak. Supaya boleh pakai balik nanti for the next baby, insyaAllah,” katanya lagi.

Untuk rekod, Neelofa dan PU Riz berkahwin pada Mac tahun lalu dan dikurniakan cahaya mata lelaki, Muhammad Bilal pada 29 Januari 2022.


Doa Isteri Itu Tanpa Hijab, Mohon Baik-Baik Untuk Suami, Pasti Makbul Supaya Keluarga Bahagia Harmoni.

Rumahtangga bahagia itu, salah satunya datang daripada doa seorang isteri. Justeru, beruntungnya, seorang suami apabila sentiasa mendoakan dirinya dan keluarga.

Begitulah yang dikongsi oleh lelaki ini mengenai doa seorang isteri tanpa hijab.

MAKBULNYA DOA SEORANG ISTERI
.
Isteri WAJIB doa sungguh-sungguh untuk suami agar jadi PEMIMPIN yang terbaik untuk keluarga ini.
.
Jika bukan isteri siapa lagi untuk doakan suami. Jika sebelum ini banyak kebaikan yang ada pada suami kenapa hari ini kita mahu bicara keburukannya?

Bicara dan mengadulah kepada الله . Mengadu dengan penuh linangan air mata,dengan penuh keikhlasan. Mengadu kepada manusia adakalanya ia menyakitkan.

Sambil masak doa untuk suami, sambil basuh baju doa untuk suami. Sambil pegang tangan suami doa untuk suami. Tatap wajah suami, bicaralah dengan lemah lembut dan luahkanlah dengan linangan air mata.

Wahai yang bergelar isteri, bangunlah untuk 2 rakaat, doalah untuk suamimu saat dia sedang tidur:

“Ya الله ini suami saya, saya sayang dia lebih dari diri saya, banyak kebaikan dia untuk saya. Ya الله ampunilah segala dosa dia, jadikanlah dia suami yang baik, yang taat segala perintah-MU. Jadikan dia suami yang soleh, bertanggungjawab, penyayang, suami yang prihatin, suami yang baik terhadap isteri dan anak-anak.”

Isteri antara syurga atau neraka buat suami

Kredit :Muhammad Hassan


“Dia Jaga Mak 24 Jam Tanpa Henti, Buat Saya Malu.” Pekerja Berhenti Kerja, Rozita Ibrahim Luah Sebak

Menerusi satu perkongsian di laman instagramnya, Bonda Rozita Ibrahim berkongsi cerita perihal salah seorang pembantu rumahnya, dikenali sebagai Yati yang kini telah berhenti kerja.

Sebagai tanda penghargaan, Rozita menghadiahkan seutas gelang tangan emas kepada Yati di hari terakhir perkhidmatan.

“Yati jaga arwah mak saya 24 jam tanpa henti! Mandi makan basuh berak, usap mak saya sebelum tidur! Sedangkan saya tak buat begitu pada mak saya! Kemuliaan dia menjaga mak saya, sangat buat saya malu.

“Saya sayang semua pekerja walau Indon & melayu, lebih-lebih lagi yang banyak jasa, berbuat baik dalam pekerjaan. Saya suka menguji kesetiaan pekerja.

“Yati ni semua dia nak pakaikan saya. Butang baju, kasut, kalau boleh sependa pun dia nak pakaikan. Dia sayang saya kerana dia tak pernah ada ibu sejak kecil. Umur dia sebaya Kri (Aliff Syukri).

“Dia tak sedar saya rakam, saya pakai mic. 3 hari sebelum balik dia dah nangis hari-hari,” tulisnya lagi.

Akuinya Bonda lagi,  apabila yang terbaik hilang, kosong jiwanya. Jujur mengakui dirinya tidak kisah apa status sekalipun, sebaliknya dia  sayang kepada semua yang berbuat baik.

“Meskipun sejak buat rumah hutan, pekerja Indonesia saya rugi berjuta sebab bayar agen & buat permit, mereka tak setia, kabur atau selingkuh banyak tingkah susah uruskan mereka dibandingkan Melayu.

“Biarlah mereka, tapi saya kenang jasa mereka yang lain, kerana mereka yang terbaik, kami saling memerlukan. Masih ramai kenang budi baik saya, kami saling membalas budi!

“Tanpa mereka saya tak boleh kerja sejauh ini. Rumah hutan ni diterokai bersama orang Indonesia yg setia dengan bonda,” tulisnya.

Dalam pada itu, Rozita berpendapat sebagai majikan seharusnya menghargai jasa pekerja terutama sekali kepada mereka yang baik dan setia.

“Semua orang ingin kehidupan yang baik, kita majikan juga mahu kehidupan yang baik. Mereka orang miskin yang setia dan baik. Hargailah moment terakhir dengan sedekah.

“Perkerja adalah jiwa & keperluan yang utama dalam life saya; nilai sayang, setia, amanah, team work adalah senjata kejayaan dalam rumah sampai keluar rumah,” luahnya lagi.


Cinta Lokasi Satukan Bintang Utama CLOY,  Hyun Bin Kini Sah Milik Son Ye Jin. ” Seorang Lagi Oppa ‘Off Market’!”

Selebriti popular Korea Selatan Hyun Bin dan Son Ye-Jin pernah menjadi Fenomena menerusi drama bersiri Crash Landing On You (CLOY).

Pembabitan dalam drama itu akhirnya membawa pasangan ini ke satu fasa lebih intim sebagai kekasih. Cinta mereka bersemi bermula Mac 2020. Selain CLOY, mereka juga pernah bergandingan menerusi filem The Negotiation pada 2018.

Hubungan mereka turut mendapat restu peminatnya dan kini mereka sah bergelar suami isteri dalam satu majlis tertutup. Hanya  dihadiri ibu bapa mereka, saudara dan rakan terdekat.

Pasangan tersebut telah berkongsi majlis gembira dan mengeluarkan foto-foto pra-perkahwinan melalui agensi masing-masing.

Selepas beberapa kali dilihat bersama, mereka secara terbuka mengakui bercinta pada Januari 2021.

Pada Februari lalu mereka mengumumkan bakal berkahwin.

Seperti dipetik Soompi, agensi memaklumkan pasangan itu akan mengadakan majlis perkhawinan mereka pada Khamis.

“Majlis ini akan diadakan secara tertutup dengan mengambil kira situasi dengan Covid-19, jadi kami memohon pengertian anda semua.

“Kami berkongsi berita itu dengan gambar perkahwinan mereka.

“Kami merakamkan rasa terima kasih yang mendalam atas sokongan yang dihantar kepada mereka untuk permulaan kehidupan baharu,” ujar agensi.

Hyun mula mencipta nama sejak 2003 menerusi sitkom Nonstop 4. Kemudian, dia menjadi kegilaan ramai selepas menjayakan siri My Lovely Sam-soon dan Secret Garden.

Son pula mencipta nama selepas membintangi filem Lover’s Concerto dan The Classic. Dia turut popular menerusi filem A Moment to Remember.


Beg Tangan & Tudung, Orang Perempuan Memang Suka Hingga Terover! Ikuti Luahan Hati En Suami Ni!

Ada sesetengah wanita memang ter-over dan gila-gila luar biasa. Betulke? Senang cakap, siapa makan cili dialah yang terasa pedasnya. Dan jika dibaca artikel yang ditulis oleh  Abdul Jalil Ali di dalam Majalah Keluarga edisi Julai-Ogos 2018 ini, memang menarik!

Dan ini antara pandangan dan luahan hatinya sebagai seorang suami dan lelaki dalam melihat ‘kegilaan’ minat  wanita. Jom baca.

Perihal beg tangan dan tudung bawal

Tanpa prejudis, memang selalu ada andaian bahawa isteri saya berlebih-lebih, sehingga ke tahap membazir. Saya bercakap mengenai tudung bawal!

Seingat saya, sejak mula kahwin, hingga sekarang – sudah lebih tiga dekad berkongsi tilam – perihal kain penutup kepala itu kerap menjadi isu. Ada ketikanya isu tersebut berlarutan sehingga dia tidak bercakap dalam kereta, dan menunjukkan muncung ikan todak di meja makan.

Saya ada sebab tidak suka dia melebih-lebihkan tudung. Sebenarnya bukan sahaja tudung bawal, tetapi ada macam-macam design tudung lagi. Antara yang saya ingat ialah tudung ‘awning’, tudung belit leher, tudung bonjol unta, tudung layang-layang. Nama-nama ini saya beri mengikut cara tudung itu dipakai.

Bagi saya semua tudung itu, tidak kira apa material, design, warna atau corak, fungsinya hanya satu: menutup aurat seperti yang diwajibkan.

Mengapa perlu ada bawal, pari, awning dan semua itu? Tidakkah lebih mudah sekiranya ada dua, tiga atau lebih-lebih pun lima helai?

Saya membandingkan diri sendiri. Tidak pernah saya ada lebih dari dua helai singlet. Basuh satu, pakai satu lagi. Jika sudah koyak dan berlubang di perut, saya pakai untuk berkebun. Selagi tidak berlubang sana-sini seperti roti jala, saya tidak akan beli yang baru. Betul-betul menepati pepatah ‘alah membeli, menang memakai’.

Tetapi, dia pun ada alasan. Katanya, orang lelaki tidak sama dengan orang perempuan. Orang lelaki tidak kira ‘trendy’, main bantai sahaja, asal boleh pakai.

“Tetapi kita orang perempuan lain,” katanya. Lain itu ertinya cara berhias dan berfesyen wanita tidak semudah sarung dan sangkut. Mesti ada tema. Kalau baju biru muda, tudung mesti biru tua. Kasut, beg tangan dan lain-lain aksesori pun mesti sesuai dengan tema.

Kalau tema merah, semua kena dekat-dekat dengan merah. Demikian juga jika kuning, kelabu tahi anjing dan sebagainya, mesti bertema. Katanya: “Kalau tidak bertema, nampak loklak!”

Saya memang tidak ambil kisah bab tema-tema. Seluar coklat, kemeja biru, stokin hijau tua pun kira okey. Loklak-moklak, apa yang penting selesa. Sebab hendak bertema-tema itulah yang pantang tengok tudung bawal, dia akan sambar. Hendak ke majlis rasmi, cari tudung baru. Makan kenduri kahwin, tudung baru.

Cari awning baru juga jika ada acara-acara tidak rasmi seperti kenduri masuk rumah baru, majlis berkhatan sepupu, hatta panggil kawan pejabat minum petang di rumah. Selalu dia bertanya pandangan saya – agaknya untuk mengambil hati – jika berkenan dengan satu-satu bawal: “Sesuai tak yang ni dengan saya?”

Tidak kira apa warna, apa jenama, jawapan saya sama dan selalu selamba: “Biasa jer…” Cuma sekiranya yang dia berkenan itu di luar kemampuan dompet, saya akan komen: “Tak sesuai langsung, loklak semacam!”

Dulu-dulu memang saya selalu membebel setiap kali dia merengek minta tudung baru. Tetapi sekarang sudah tua, saya mengikut sahaja, biar dia puas sanubari. Lagi pun tudung bawal adalah satu-satu kesukaannya sejak zaman asmaradana. Dia tidak pernah minta banglow mewah siap kolam renang, tidak juga emas berlian. Tambahan pula si bawal yang dia suka bukanlah dari jenama yang harga RM ribu-ribu. Waktu mula-mula kahwin dia sudah puas hati dengan tudung berharga RM10 atau RM15 sehelai.

Sekarang oleh sebab ada rezeki sikit, dan anak-anak sudah bekerja, dia memilih bawal atau l atau awning RM60 – RM70, lebih-lebih pun RM100. Ada juga pada hari-hari tertentu, seperti hari jadi atau hari ulang tahun perkahwinan, sengaja saya suruh dia sambar emak bawal RM300 sehelai. Katanya: “Tak mahal sangat ker?” Pulak!

Oleh sebab terlalu banyak, saya sendiri tidak pasti apakah dia ada masa dan kesempatan untuk memakai semua tudung-tudung yang beraneka itu.Apa yang saya pasti ruang baju saya di almari besar itu semakin sempit, sebab lebih banyak ruang digunakan untuk menggantung bawal. Sebab itu saya kata dia sudah terlebih!

Sesetengah wanita memang ter-‘over’ dan gila-gila luar biasa

Tetapi, rupanya bukan dia sahaja yang berlebih-lebih. Saya berbual dengan rakan-rakan sekerja wanita, dan rata-rata mempunyai perangai ter-‘over-over’.

Dalam kalangan wanita bekerja, ramai yang terlebih-lebih baju. Kalau boleh setiap hari dalam sebulan pergi ke pejabat dengan baju baru. Tidak mahu ulang pakai baju yang sama.

Maka saya tidak terkejut apabila seorang rakan wartawan memberitahu isterinya mempunyai tiga almari baju; boleh buka butik sendiri, dan boleh adakan SALE sendiri di rumah.

Alkisah ada juga wanita yang gila-gilanya pada pinggan mangkuk. Pantang ada ‘rumbungan Cik Kiah’ ke Langkawi dia mesti ikut sebab di Pulau Mahsuri itu dikatakan pinggan mangkuk memang murah. Ada macam-macam set minum petang, set makan malam, set sarapan, dan set-set makan lain. Tidak muat lagi untuk disimpan dalam almari, dia membuat satu stor khas hanya untuk menyimpan pinggan mangkuk yang bertimbun itu.

Minat paling teruk lagi menyeramkan yang pernah saya dengar, dan lihat sendiri, ialah kegilaan mengumpul pisau. Saya pernah berkunjung ke kediaman opah bercucu sembilan ini dan ditunjukkan satu lemari penuh dengan pisau.

Hatta, ada juga wanita yang tahap ‘ovr’-nya melampaui paras normal, hingga sukar untuk diterima akal. Dia memiliki sejumlah kira-kira 300 beg tangan. Dia mungkin boleh dimasukkan dalam ‘Book of World Records’ sebagai wanita paling banyak memiliki beg tangan. Dengan hanya dua tangan yang dikurniakan Allah, ramai tertanya-tanya bagaimana dan bila beg-beg tangan tersebut dapat digunakan.

Tambahan pula beg tersebut semuanya berjenama supermewah, harganya setiap satu bukan RM ribu-ribu,tetapi RM puluhan, dan RM ratusan ribu. Malah, ada yang harganya mencecah RM 1 juta.

Selain beg tangan yang nilainya jutaan RM itu, wanita ini juga meminati intan berlian, berkotak-kotak disimpan di dalam rumah. Setakat rencana ini ditulis, belum diketahui berapa nilai sebenar berlian yang banyak itu. Isteri saya memiliki 300 tudung bawal, harganya tidak lebih RM100 sehelai. Sedangkan ada orang memiliki 300 beg tangan mewah yang harganya setiap satu RM100,000.

Betullah, sesetengah wanita memang ter-‘over-over’!

sumber : Majalah Keluarga Julai-Ogos 2018


Bahagia Bukan Wang Semata Tapi Pengorbanan. Inspirasi Kisah Anak Ini.

Semua manusia inginkan bahagia hidup bersama keluarga. Wang ringgit yang banyak bukan penentu bahagia kekal abadi.

Biarpun hidup secara sederhana bukan dilimpahi kemewahan, hidup pasti bahagia. Sebagaimana perkongsian seorang anak ini yang mengimbau kisahnya ketika kecil dengan pengorbanan seorang ibu, begitu inspirasi. Bak kata kata perpatah, kasih ibu hingga ke syurga. Tentu antara kita ada kisah-kisah manis untuk dikenang. Apa yang pasti, tak kaya takpe asalkan bahagia kekal abadi.

Ikuti perkongsian ini.

Wanita yang hebat..

Assalamualaikum geng, hari ini aku nak kenalkan seorang wanita yang penting dalam hidup aku.. wanita ini yang besarkan kami 6 beradik seorang diri sejak aku umur 2tahun.. pergorbanan yang tak dapat di gambarkan dgn kata2..
wanita menghabiskan masa muda nya untuk tangjawab membesar kan anak-anak.. dari pagi sampai ke malam tak nampak matahari bekerja untuk membesar kan kami.. dengan badan yang agak besar (gemuk) berjalan sejauh 2kilo meter dalam pagi yang gelap di tengah hutan sawit (shah alam 1990an) untuk tunggu bas.. sebelom sampai ke rumah, (senja) wanita ini akan masuk ke dalam semak yang tinggi dalam keadaan tak tahu pape dalam semak itu, ular ke, paku ke, kaca ke..untuk mencari sayur-sayur yang boleh di masak.. contoh, kangkung, pucuk paku, pucuk ubi, dan sbagai.. setiap hari..cuti hanya bila gaji sahaja sebab nak beli barang dapur.. bila balik kerja, dengan penat tak hilang lg dengan ragam anak-anak 6 orang.. dari mana datang kekuatan??

Aku masih ingat lagi, masa itu banjir besar di shah alam.. banjir paras pingang dewasa.. aku dengan adik beradik semua kena duduk kat siling rumah sebab tiada tempat lain yang kering.. keadaan itu tengah malam sebelum raya kalau tak salah.. wanita ini hanya mampu beredam dalam banjir 1 malam demi pasti kn kami adik beradik selamat smpai ke pagi.. wajah muka wanita ini masih lagi segar dalam ingatan saat itu..

hebat nya wanita ini, setiap kali gaji akan bawak kami 6 beradik makan kfc.. aku tak tahu mana datang duit.. aku dapat rasa kan berkat dan nikmat hasil tangan wanita ini.. cukup semua nya..

1 ke ajaiban wanita ini, sekolah tak tinggi tapi pandai sejarah.. bukan hanya sejarah melaka, sejarah malaya tapi sejarah dunia hampir dikuasai nya.. sebelum tidur, akan di ceritakan sejarah-sejarah penting.. bukan nak cerita pasal kancil dan buaya .. kami adik beradik umur 10 tahun pada lali dengan cerita sejarah melaka.. tak jemu wanita ini slalu berkata “HANYA BELAJAR(ILMU) YANG MAMPU UBAH NASIB KELUARGA KITA”..

banyak pergorbanan wanita ini tak mampu di ungkup..

ini la wanita hebat MADZNI BINTI YACOB emak ku.. di sini adik memohon maaf jika adik ada buat kesilapan sepanjang adik hidup.. kejayaan adik sekarang tak akan ada tanpa doa emak.. terima kasih besar kan adik dan kami.. tiada nilai apa-apa pon dalam dunia yang mampu balas jasa dan pengorbanan emak..
Selamat hari lahir yang ke 60tahun.. untuk emak.. semoga panjang umur, di beri kesihatn yang baik.. adik setiase doa kan emak dari jauh.. i love u..

Kredit: Saya Encik Lalang


Rupa Kalau Suami Fikir 10 Perkara, Isteri Pula Fikir 100 Perkara! Deep Perkongsian Ini

Memang benar, apabila sudah berumahtangga, kehidupan akan berubah 360 darjah. Pelbagai perkara perlu difikirkan agar memastikan kehidupan bersama keluarga bahagia. Malah apabila sudah mempunyai anak yang ramai tentu pelbagai perkara yang akan fikirkan bagi memastikan keperluan anak-anak disediakan dengan sempurna.

Hari ni saya belajar sesuatu..

Sebenarnya isteri kita berfikir 10 kali ganda lebih banyak daripada apa yang kita fikir.

Kalau suami fikir 10 perkara, isteri mesti fikir 100 perkara!

Tadi sempat jalan-jalan dengan isteri kejap di Aeon Mall. Dalam fikiran ni cuma nak luangkan masa dan enjoy masa cuti dengan isteri berdua.

Semua dah plan. Nak pergi tengok wayang, lunch kat kedai dan window shopping sekejap.

Tapi hampeh!

Tak sampai 10 minit kat Aeon, isteri dah teringat “Abg hari ini kena pergi ambik buku rania kat sekolah”, ok lah nanti lepas ni kita pergi.

Sekejap tu teringat lagi, “Labu aish dah habis kat rumah, nanti dia nak makan”, ok lah nanti lepas ni kita beli.

Lepas tu jalan sekejap turun nak pergi supermarket nampak orang jual tuala mandi, “Abg tuala rania kena beli, nanti nak buka sekolah tuala lama dia dah lusuh”, baik beli lah syg.

Tak lama lepas tu, “Abg susu aish dengan rania pun tinggal last pack dah, kena beli tapi tak nak beli kat sini nak beli dekat kedai ubat kat cheng tu”, ok syg nanti balik kita singgah beli susu.

Dalam hati, Aduh!

Nak “Spent Time” berdua macam mana kalau sekejap ke sana ke sini. Tambah penat adalah macam ni.

Inilah sifat semulajadi wanita kalau tuan tuan nak tahu. Dalam fikiran mereka hanya ada keluarga. Bahkan apa yang bermain di fikiran suami dan isteri ni langsung tak sama.

Kalau suami dalam 10 perkara yang bermain di fikiran hanya 3 sahaja berkaitan keluarga. Lagi 7 tu mesti pasal kerja, kawan, berita, media dan lain-lain.

Manakala kalau isteri pula berfikir dari 10 perkara tu, mesti 9 tertumpu pada keluarga. 1 perkara lagi fikir nak rehat. Betapa pentingnya keluarga dalam minda orang perempuan ni tuan tuan.

Hari ini saya belajar untuk lebih menghargai isteri. Tanpa isteri tak mungkin saya akan dapat urus semua hal rumahtangga. Tanpa isteri anak tak menyusu, anak tak makan dan anak-anak mesti terabai.

Rumah tanpa wanita ibarat kapal tanpa kompas! Mesti hilang arah.


“Dia Punya Doa, Kita Sampai Lenguh Tangan” Neelofa Kongsi Doa Suami Waktu Solat Berjemaah

Antara perkara yang paling penting untuk diamalkan sebagai umat Islam adalah untuk sentiasa doa selepas solat.

Baru-baru ini, usahawan dan selebriti popular, Neelofa ada mendedahkan beberapa jenis doa harian yang sering diamalkan olehnya dan suami, PU Riz secara rutin menerusi sesi siaran langsung di sebuah platform media sosial.

Menerusi sepotong rakaman video yang dimuat naik kembali oleh pengguna Internet, Neelofa berkata, antara doa yang diamalkan oleh suaminya dipetik daripada buku Al-Mathurat.

“Saya sebagai saksi nak cakap sebagai seseorang yang hari-hari duduk dengan dia (PU Riz). Kalau solat berjemaah, dia punya doa ni, kita sampai lenguh tangan.

“Tahu tak buku Al-Mathurat pagi… kalau zikir pagi atau zikir petang tu kan, satu buku teruslah dia baca. Tapi tanpa buku pun dia dah hafal dah. Almost 80 to 90 percent doa dalam tu dia akan baca.

“Macam saya, tak biasa lah benda tu, lama-lama saya tahu yang pentingnya kita ambil tahu dan hafal doa-doa dalam Al-Quran dan juga doa-doa dalam hadis. Hal itulah specialnya, sebab itu yang tertulis dalam kitab dan yang disebut oleh nabi,” katanya.

Dalam pada itu, Neelofa menambah, dia berasa lebih yakin dan selamat untuk mengamalkan doa-doa daripada Al-Quran dan hadis, di samping doa harian yang lain.

“Tapi sebenarnya, kalau kita ada ilmu doa-doa daripada hadis dan Al-Quran ni, kita rasa lebih secure dan confident untuk berdoa.

“Sebab contoh, kalau saya ada masalah, saya perbanyakkan doa-doa yang permudahkan urusan.

“Banyak sebenarnya doa-doa yang kita boleh amalkan dalam kehidupan seharian… kemudian on top of that kita tambah doa kita sendiri,” katanya lagi.


Netizen Sebak Kisah Beg Sekolah Yang Lusuh. Perkongsian Cikgu Ini Viral Bagi Kutipan Projek Amal Beg Sekolah Baharu

Ramai netizen sebak dan sudi menghulurkan bantuan untuk dana projek amalan bantuan beg sekolah baharu tahun 2019 bagi golongan yang yang berpendapatan rendah dan miskin.

Perkongsian seorang guru dedikasi ini Mohd Fadli Salleh di laman facebooknya mengenai seorang ibu yang sanggup membonceng tiga orang anaknya demi tiga buah beg sekolah baharu telah mengundang simpati kepada netizen.

Mungkin kepada yang berpendapatan tinggi ia tidak menjadi masalah sekadar 3 buah beg. Bagi yang kurang pendapatan, ia adalah nikmat yang tidak terhingga.

Ikuti perkongsian ini

Seorang murid berjalan kaki menuju ke bilik 2guru waktu pulang sekolah tadi. Aku yang mengekori dari belakang terasa sebak sungguh.

Kondisi begnya sangat teruk. Namun dia tidak patah semangat, setiap hari datang ke sekolah tanpa keluh kesah.

Apakah dia tidak malu begnya seteruk itu? Pasti ada sedikit rasa malu dan segan pada rakan-rakan. Pasti akan ada.

Apakah dia tidak mahu beg yang baharu?
Siapa di dunia ini tidak inginkan barang yang baru, elok dan baik? Pastinya dia begitu juga.

Kenapa ibu ayahnya tidak belikan baru sahaja? Beg baru harga RM30-RM50 kot. Takkan tak mampu.

Itu kata kita. Apa yang mereka dan keluarga mereka lalui mungkin jauh berbeza dengan tanggapan kita. Mungkin lebih teruk dari yang kita bayangkan. Mungkin untuk makan pun perlu pergi kedai Acheh berhutang.

Mungkin saja. Tiada siapa tahu keperitan sebenar sesuatu keluarga dalam meneruskan kehidupan.

Jika tidak, takkan ada seorang ibu menaiki motor buruk dari Tanjung Karang bonceng 3 anaknya ke Gombak menemui aku semata-mata untuk dapatkan beg percuma untuk 3 anak dia.

Anak yang kecil kat depan siap bantal tidur dalam bakul sebab perjalanan jauh yang sangat meletihkan. Ye lah, dari Tanjung Karang ke Gombak kot.

Tapi itulah realiti bila kesusahan melanda diri. Apa sahaja sanggup dilakukan demi kebaikan anak-anak. Betapa mereka bersyukur menerima bantuan beg sekolah percuma.

Projek Beg Sekolah ni aku dah run 4 tahun. Mencari dana dari kawan-kawan yang baik hati dan aku serahkan sendiri pada sasaran yang layak dan memerlukan.

Tahun lepas berjaya cari dana untuk lebih 2000 beg sekolah. Tahun ini entah berapa yang dapat aku pun tak pasti.

Kawan-kawan! ???

Dengan ini aku umumkan, Projek Beg Sekolah untuk kegunaan sesi 2019 aku BUKA SEKARANG!

Yang dah biasa join, akaun biasalah ya. Akaun #DanaKITA tu. Itulah satu-satunya acc yang aku guna untuk setiap projek amal yang aku lancarkan.

Yang baru nak join, SILA PM AKU TERLEBIH DAHULU. Fb ada limit, jika aku pm ramai orang dalam satu hari, aplikasi messenger aku akan diblock.

Maka cara yang betul ialah kau orang pm aku dahulu. Aku akan respon perlahan-lahan ya. Maklumlah aku ni tiada p.a dan sibuk yakmat orangnya.

Terima kasih kepada semua yang sudi sebarkan, sudi turut serta dan sudi sokong Projek Beg Sekolah tahun ini.

Terima kasih!

Mohd Fadli Salleh III
#MFS
– Projek Beg Sekolah kembali lagi –

Sumber: Fb Mohd Fadli Salleh


Seumpama Rawatan Spa, Buat Sendiri Je Di Rumah Hilang Masalah Sakit-sakit Kaki & Badan Jadi ‘Ringan’!

Sebagai seorang isteri dan ibu, tentunya kita sibuk menguruskan hal ehwal rumah tangga dan dalam masa yang sama turut mencari rezeki untuk membantu suami. Bahkan tidak dinafikan, telah berkorban masa dan tenaga demi menyediakan kehidupan sempurna buat anak dan keluarga.

Tanpa sedar, beban kerja sebeginilah yang meletihkan kita sebagai kaum wanita. Bekerja siang malam tanpa henti tidak kira di rumah atau di pejabat lazimnya mendedahkan kepada rasa letih, lesu, rasa sengal-sengal pada bahagian kaki dan sebaginya.

Lantaran itu, memberi rasa kelegaan pada diri boleh dilakukan sendiri di rumah dan kesannya seakan seperti menerima rawatan di Spa. Ini sebagaimana petua yang dikongsikan oleh  Ruviantie Roslan dan telah merasakan kesannya daripada amalan tersebut memberi kesan yang baik untuk dirinya.

Jadi buat anda yang ingin mencuba, jom buat seperti yang dikongsikannya ini.

PETUA MUJARAB HILANGKAN SAKIT KAKI

Masa memula Mak bagitau petua ni, KakVee tak berapa nak buat sangat. Still lagi pergi berurut dekat spa dengan bayaran rm45-rm60 untuk sejam. Tu pun lepas urut tak hilang gak sakit kaki.

Stresskan bila sakit kaki. Tambahan lagi kalau sakit tu mencucuk cucuk dibahagian tumit. Rasa berat jer kaki nak berjalan. Nak bekerja pun jadi lemau.

Bila dalam pantang ni baru ada kesedaran nak buat. Hanya berspa di rumah. Jimat dari segi kos sebab bahan bahan nak buat memang dah tersedia di dapur dan boleh diamalkan bila bila masa.

Tapi kesannya bergantung pada individulah, ada yang hilang sakit terus lepas sekali buat. Ada yang kena buat sampai tiga kali baru rasa betul betul berkesan. KakVee lepas buat hari tu sakit kaki dan lenguh lenguh terus hilang. Jadi ringan jer kaki nak melangkah. Tu yang KakVee nak share petua ni sebab betul betul menjadi.

Bahan bahan yang diperlukan:

Garam

Halba

Serai

Halia

Lengkuas

Daun limau purut

Daun Pandan

(tambahan kalau ada, daun mengkudu, cekur daun sireh) – ekceli boleh letak daun apa saja yang ada khasiat.

ARTIKEL MENARIK :

Cara penyediaan:

Hiris atau ketuk bahan bahan diatas.

Kemudian rebus sehingga mendidih.

Cara penggunaan:

Ambil air rebusan (termasuk bahan bahan) masukkan dalam baldi dan campurkan dengan air paip. Suhu ikut individu. Tapi jangan sampai melecur kulit. Kalau boleh paras air tu sampai boleh rendam dari kaki hingga ke lutut. Baru puas hati.

*masa rendaman tu akan terasa seolah olah kaki kita disedut sedut. Sangat selesa dan bau pun wangi kalah bau dekat spa.

Ini hanyalah penyediaan traditional, sekiranya sakit kaki tu berlarutan dan bertambah teruk segeralah berjumpa dengan Doktor untuk dapatkan rawatan yang sepatutnya

Supaya gejala sakit kaki dapat dikurangkan bersama sama. Nak cara jimat bolehlah cuba. Nak mudah g spa urut kat sana


“Ingat Tidur, Rupanya Pucat & Lembik.” Nyawa Anak Hampir Melayang Akibat Terhidu Gas Monoksida Dalam Kereta

Mereka sekeluarga ketika itu salam perjalanan pulang ke Tanjung Karang, Selangor dari Kuantan. Dalam kegembiraan berbual dan bergurau senda, tanpa mereka sangka, saat itu masing-masing sudah keracunan gas.

Pengalaman yang  tak akan pernah Umi lupa. Saat kami semua termasuk (mak ayah mentua) opah dan atok keracunan gas monoksida dalam kereta.

Pada 19 May 2022, Umi  dan anak-anak mengikut mak ayah mentua untuk balik ke Tanjung Karang, Selangor sebagai peneman balik dalam tempoh 3-4 hari saja.

Dalam perjalanan dari Kuantan, semuanya ok tak ada apa-apa. Anak-anak pula seronok dengan berbual dan teman atok dan opak mereka. Kami sempat singgah makan tengah hari di Temerloh dan selepas itu teruskan perjalanan.

Sempat lagi Umi hantar gambar pada suami untuk tengok anak-anak tengah tidur. Rupanya, suami ada tegur muka Eijaz nampak pucat dan kasihan. Dia tanya anak-anak ok ke. Umi balas ok, mungkin sebab kepenatan agaknya. Tak sangka, sebenarnya mereka dah lain masa ini. Deeja pula senyap, tidur dan tak ceria. Fikir Umi, mungkin sebab cuaca panas.

Pada sekitar jam 1.00 tengah hari, selepas dari hentian Bentong, tiba-tiba, Deeja terjaga dan merengek tapi mata tak terbuka. Umi pujuk dan tiba-tiba badannya lembik. Namuri seorang ibu, rasa sesuatu tidak kena. Umi cuba kejutkan Deeja untuk bangun tapi tiada respon.

Umi terus jadi panik, anak selebih-lembiknya. Terus Umi menjerit pada mertua beritahu Deeja tak sedar diri tanpa sebab. Buka baju dan seluar, tepuk-tepuk dan sapukan air pada muka untuk kejutkan dia. Tapi tetap tiada respons.

Pernafasannya pun makin lemah. Kami berhenti tepi highway dan tahan kereta lain sammbil mendukung anak. Umi hanya fikir, Ya Allah, jangan ambil nyawa anakku.

Sementara itu, Zara dan Eijaz meraung dalam kereta sebab takut tengok kami panik dan riuh untuk kejutkan Deeja. Masa itu, ada satu kereta, keluarga Chinese (Mr Richard berhenti dan tanyakan keadaan. Dia meminta kali ikut mereka dan terus ke hospital berdekatan.Msa itu, Mr Richard syak ada masalah gas ke apa dan berpesan supaya buka tingkap.

Semasa perjalanan ke hospital, Deeja masih tiada respon, luruh rasa jantung Umi sebab tak tahu punca. Tiba-tiba Zara dan Eijaz diam, mereka pula tidak sedar. Eijaz tertiarap di bahagian bawah kaki dengan muka ke bawah karpet. Manakala Zara separuh badan atas kerusi kaki ke bawah dan meniarap. Ya Allah dugaan apakah pada kami.

Ayah mentua teruskan pemanduan dan ikut kereta Mr Richard. Mak mentua pula bantu kejutkan Eijaz dan Zara. Alhamdulillah mereka cepat sedar semula dan menangis. Eijaz nampak sangat pucat dan lesu. Umi pula dah mula rasa nak muntah, pening dan nak pitam. Tapi sebabkan anak-anak tak sedarkan diri, Umi gagahkan diri bertahan sambil muntah-muntah dan kejutkan mereka.

Sampai di hospital Orang Asli Gombak terus ke bahagian Kecemasan dan Deeja diberi terus bantuan oksigen.

Umi sesak nafas dan masih muntah-muntah angin. Mak mentua pengsan selepas sampai di hospital dan ayah mentua serta Zara, Eijaz diberi bantuan oksigen.  Selepas semua diberi bantuan oksigen, mereka kembali stabil tapi masih dalam keadaan lema. Suami pula dah bersiap datang dari Kuantan.

Kes kami di rujuk ke hospital Selayang. jam 8 malam kami semua dihantar ke Hospital Selayang menaiki ambulance. Kereta kena tinggal sebab doktor tidak mahu ambil risiko.

Dari situ, doktor mengesahkan kami keracunan gas monoksida yang berpunca daripada kebocoran pada bahagian ekzos. Kami dipantau sehingga betul-betul stabil.

Doktor ada beritahu, kalau Umi tak tahu anak tak sedar itu dan berangapan anak-anak tidur lena, kemungkinan akan mengancam ntawa anak-anak. Sebab ia menterang pada orang yang tidur dan terus idak sedarkan diri sampailah kekurangan oksigen pada otak.

Syukur, Allah berikan naluri yang tepat pada Umi dan pantas sedar bila Deeja lain macam lembik dan tak sedar masa tu. Jam 3 pg barulah doktor lepaskan kami balik.

Ibarat mimpi ngeri semua tu. Keracunan gas monoxide ini tak bermakna masa kita berhenti kereta dan tidur di hentian saja. Ia juga boleh berlaku dalam keadaan kereta tengah bergerak. Tapi ia boleh bahayakan pada penumpang yang tidur.

Allah jentikkan kami ikut sekali, kalau la mentua berdua saja balik tak tahu apa akan jadi pada mereka. Lagi bahaya sebab berdua dan tak sedar kebocoran gas itu.

Patutlah pada hari Sabtu sebelum ini, mak mentua masa perjalan ke Kuantan, dia dah pengsan dan muntah sekali dalam kereta tanpa sedar. Itulah permulaan kebocoran gas monoksida dalam kereta.

Sebelum perjalanan yang jauh, periksa semua keadaan kenderaan, baik kereta lama mahupun kereta baru.  Pantau sama penumpang yang tidur. Berhentilah seketika setiap 2 jam perjalanan atau buka tingkap sekejap.

Ingatlah, perkara nak jadi tanpa tanda dan diduga. Kita kena sentias peka dengan keadaan keliling terutamanya anak-anak.

Kepada Mr Richard sekeluarga, kami ucapkan jutaan terima kasih dan ibarat terhutang budi. Kalau tak kerana Mr Richard berhenti dan tenangkan kami serta bawa kami ke hospital.

Walau berlainan agama tapi Mr Richard yang terawal berhenti dan bagi bantuan. Umi pun tak tahu Mr Richard ni asal mana dan tinggal di mana. . Seandainya  posting ni sampai kepada Mr Richard sekeluarga, kami sangat-sangat hargai dan terhutang budi.


Supaya Ibu Ayah Tidak Stres Bila Anak Tak Dengar Kata. Ustaz Ini Ada 9 Petua Islamik Ini Yang Kena Alert!

“Anak nakal tu,mesti mak ayah tak ajar anak”. Sikap anak yang susah mendengar kata sememangnya menyebabkan ibu bapa hilang kesabaran, naik darah dan geram.

Ikuti petua daripada perkongsian penceramah bebas, Ustaz Mohamed Hanafiah Abdul Malek untuk ibu bapa mendidik dan mentarbiah anak-anak dengan cara betul supaya beroleh anak yang soleh dan solehah.

Di zaman yang serba canggih, cara didikan kepada anak-anak adalah berbeza dengan cara didikan dahulu. Semua ibu ayah sentiasa mendoakan anak mereka membesar sebagai hamba Allah yang taat kepada perintahNya dan mendengar cakap ibu bapa. Adalah menjadi tanggungjawab kita sebagai khalifah untuk membentuk budi pekerti yang mulia berlandaskan syariat Islam. Berikut bagaimana mendidik anak-anak nakal supaya mendengar cakap ibu bapa.

Doa kebahagiaan rumahtangga dan mendapat anak-anak yang soleh dan solehah. Doa yang patut kita amalkan daripada Al-Quran iaitu Surah Al- Furqan ayat 74 yang bermaksud “Ya Allah kurniakan kepada kami pasangan hidup dan anak-anak yang menjadi penyejuk mata hati dan didiklah kami menjadi pemimpin kepada orang mukmin

2.Beri jawapan segera

Beri perhatian kepada anak jika anak bertanya kepada anda. Jangan pula sehingga anak bertanya atau panggil nama anda berulang kali. Seeloknya terus berikan jawapan setelah anak bertanya. “Ye sayang, apa dia. Mama dengar ni…” Sesungguhnya anak-anak yang nakal adalah anak yang kurang diberi perhatian daripada ibu bapanya.

3.Teguran berulang kali

Namun jika kesalahan yang dilakukannya, anda harus menyampaikan mesej kepada anak-anak bahawa anda tidak suka sikapnya. Lakukan dengan cara teguran secara tegas. Beritahu kepada anak secara berulang kali ‘ tak suka’, ‘tak suka’. Contohnya, “Jangan tendang kucing, Allah tak suka, Allah tak suka. Manusia pun tak suka. Sakit kucing tu.” Tegur anak kecil dengan menggunakan pendekataan perasaan supaya mudah mereka faham.Buat baik diberi pujian dan sebaliknya akan dimarahi.

4.Pujian dan pelukan

Jika anak-anak melakukan kebaikkan berilah pujian dan pelukkan. Misalnya membantu anda membasuh pinggan. Berilah pujian berulang kali supaya anak berasa seronok atas kebaikkan yang dilakukannya. Juga peluk anak sebelum pergi sekolah atau bangun pagi supaya kasih sayang semakin menebal dalam diri anak-anak.

Sememangnya semua ibu bapa sayang kepada anak-anak. Namun ini tidak bermakna anak yang bersalah atau nakal tidak boleh dikenakan hukuman. Namun hukuman seperti pukul bukan sehingga boleh mencedera atau melukakannya.

Adab memberi hukuman antaranya ialah pukul atau rotan di tapak tangan anda secara perlahan dan mesti dalam keadaan serius untuk menunjukkan ketegasan anda terhadap kesalahan yang dilakukannya.

Katakan kepadanya, “Mama tak marah tetapi sebab adik buat salah, adik kena terima hukuman.” Bukan mudah untuk mengubah sikap anak menjadi seorang yang berdisplin dan mendengar cakap jika tidak dilakukan secara tegas.

6.Pujuk cara motivasi

Selepas hukuman, anda harus mengucapkan kata-kata motivasi bahawa ia adalah kesan akibat perbuatannya. “Salah adik kan kacau abang sedang tidur”. Namun pastikan anda tidak menghukum anak tanpa usul periksa untuk mengelak rasa tidak puas hati anak-anak sehingga menjejaskan hubungan kasih sayang antara adik beradik.  Juga tidak salah jika anda memujuk anak selepas hukuman. Katakan kepadanya, “Mama minta maaf. Mama bukan nak rotan dan marah. Tapi mama nak nasihat adik, mama nak adik jadi orang baik. Bukan anak yang nakal dan tidak mendengar cakap ibu bapa”.

Apabila anak melakukan kebaikkan, sekali sekali berikan penghargaan buat diri anak. Belikan makanan kegemarannya atau hadiah.  “Jika adik nak lori tu, janji dengan mak atau ayah jangan gaduh-gaduh dengan abang lagi.”

8.Muhasabah diri

Anda sebagai ibu bapa harus semak diri sendiri adakah kita berjaya didik anak atau tidak. Adakah kita luangkan masa yang banyak bersama-sama anak. Suami juga perlu didik dan kerjasama dengan isteri supaya anak-anak dibimbing dengan cara yang betul.

9.Pemakanan tidak sihat

Cuba elakan memberi anak-anak minum kopi, gula-gula dan gula-gula getah sehinggga anak menjadi seorang remaja. Gula-gula getah  dikatakan mempunyai radikal gula yang boleh memberi kesan negatif kepada sikap anak-anak.

Gula-gula yang dikemam akan merangsang deria otak. Apabila anak-anak kemam gula-gula dalam mulut dia akan merangsang otak untuk membentuk personaliti yang dikenali sebagai sensitif yang melibatkan sikap pendiam, pendendam, memberontak dan pemarah.

Kopi pula yang mengandungi kafein tidak digalakkan kerana ia akan membuatkan anak berjaga malam sehingga sukar bangun awal pagi. Didiklah anak tidur awal supaya anak dapat bangun awal kerana ia adalah ciri-ciri displin bagi seorang anak yang cemerlang.


Nak Selamatkan Keluarga Dari Gigitan Nyamuk, Kenalah Tanam Pokok Ni!

Kali ini ibu-ibu boleh tersenyum lega sebab dengan menanam beberapa jenis pokok  dihalaman rumah boleh menghalau nyamuk daripada memasuki kediaman kita. Jika sebelum ini hanya dengan menggunakan racun serangga, dengan cara ini lebih bersifat semulajadi dan yang pentingnya bebas bahan kimia dan dalam masa yang sama laman kediaman kita menjadi lebih cantik dan menarik dengan adanya tumbuhan penghalau nyamuk ini.

Mungkin ada yang kurang rasa percaya, hanya dengan tanaman nyamuk boleh dihalau. Namun pengalaman tersebut memang benar-benar dirasai oleh puan Haida setelah menanam sejenis pokok bunga yang dikenali sebagai pokok bunga tahi ayam.

Ini Perkonsiannya.

Ini bunga Tahi Ayam. Baru beli semalam.

Subhanallah! Betullah petua tanam pokok ini mampu menghalau nyamuk.

Maghrib semalam sehingga maghrib hari ini walaupun pintu dikuak, nyamuk tidak menyerang masuk berpusu pusu seperti kebiasaan.

Tidak perlu sembur seperti selalu. Kawasan kejiranan ini, setiap rumah dipasang ‘mosquito net’ sebagai pemudahcara. Esok, bercadang mahu beli dua pokok Bunga tahi ayam lagi supaya hiasi kawasan belakang rumah.

Kos sepasu adalah seperti berikut:
✔ Pokok Rm8.
✔ Pasu Rm6
✔ Sekampit tanah Rm10 (dapat dua pasu)

Selain pokok bunga ini ada beberapa lagi jenis tanaman yang boleh dijadikan sebagai penghalau nyamuk secara semulajadi.

sumber : Haida Kamaruzaman via Kebun Bandar : Jom Tanam Sendiri


Dah Tanggal Maskara, Tapi Masih Ada Lagi. Sah Ke Tidak Wuduk? Ini Jawapan Ustaz Azhar Idrus!

Wanita dan mekap tidak dapat dipisahkan. Ada yang memakai mekap disebabkan tuntutan kerja, ada juga bila keluar berjalan-jalan gemar untuk bersolek, malah ada juga yang beranggapan bersolek itu sebagai lambang keyakinan bagi seseorang wanita. Gittew!

Tapi yang paling spoil bila dah bersolek ni, tang nak tanggalkan apa yang ada atas muka kita ni balik la. Lebih-lebih kat mata, kita ingat maskara kita dah 100% hilang lepas kita cuci muka, tup tup laa ada lagi! Alamak?!

WUDUK PAKAI MASKARA

SOALAN :

Setengah wanita hari ini menggunakan maskara untuk kecantikan matanya.

Soalan saya apakah sah mengambil wuduk ketika memakai maskara ini?

JAWAPAN :

Maskara adalah salah satu bahan yang digunakan untuk menambahkan kecantikan mata dengan cara meletakkan suatu bahan ke atas bulu mata.

Biasanya maskara ini dibuat dari serbuk bercampur cecair atau lilin.

Tersebut pada Wikipedia :

Normally in one of three forms—liquid, powder, or cream—the modern mascara product has various formulas; however, most contain the same basic components of pigments, oils, waxes, and preservatives.

Artinya : “Biasanya maskara terdiri dari tiga jenis bahan yaitu cecair atau serbuk atau krim dan produk maskara zaman moden mengandungi pelbagai formula. Bagaimana pun kebanyakkan kandungannya adalah bahan pigmen dan minyak dan lilin dan bahan pengawet.”

Difaham dari sini bahawa apabila seorang wanita memakai maskara bermaksud bulu matanya diselaputi bahan-bahan yang telah disebut tadi.

Membasuh muka adalah salah satu rukun wuduk kerana firman Allah Taala :

يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ

Artinya : “Wahai orang-orang beriman apabila kamu hendak mendirikan solat maka basuhlah segala muka kamu..” (Al-Maidah : 6)

Maka diwajibkan membasuh akan segala yang ada dalam had muka dengan air sampai rata atas kulit dan segala bulu yang tumbuh di atas muka termasuklah bulu mata.

Maka ketika membasuh tempat tumbuh bulu mata diwajibkan air sampai pada sekelian bulu matanya dari hujung ke pangkal dan sampai air pada kulit di bawah bulu mata itu.

Tersebut pada kitab Kifayatul Akhyar :

فالنادر الكثافة كالحاجبين والأهداب والشاربين والعذارين وهما المحاذيان لللأذنين بَين الصدغ والعارض فَيجب غسل ظَاهر هَذِه الشُّعُور وباطنها مَعَ الْبشرَة تحتهَا وَإِن كثف لِأَنَّهَا من الْوَجْه

Artinya : “Maka ada pun bulu yang jaranglah tebal itu seperti dua bulu kening dan bulu mata dan misai dan dua ‘izar yaitu anak rambut yang tumbuh setentang dengan dua telinga maka wajiblah membasuh zahir sekelian bulu-bulu ini dan batinnya serta dengan kulit dibawahnya sekali pun ia tebal kerana ia adalah termasuk dalam sempadan muka.”

Dan berkata Syeikh Nawawi Al-Bantani :

وإذا كان على الوجه حائل وجبت إزالته ومنه الرمص في العين والوسخ الذي يكون في باب الأنف فلا بد من إزالة ذلك

Artinya : “Dan apabila ada atas muka itu suatu yang menghalang nescaya wajib menghilangkannya. Dan setengah dari yang menghalang itu ialah kotoran pada mata dan suatu yang ada pada tepi lubang hidung. Maka mestilah menghilangkan yang demikian itu.” (Kitab Nihayah Zain)

Jelas disini kalau ada suatu yang menghalang air sampai kepada bulu atau kulit nescaya wajib dihilangkannya terlebih dahulu supaya rata air basuhan wuduk.

KESIMPULAN

Jika bahan dari masakara tersebut menghalang air basuhan wuduk daripada kena pada helaian bulu mata atau kulit dibawahnya maka wuduknya tidak sah.

Jika sampai air basuhan wuduk pada helaian bulu mata dan kulit di bawahnya maka sah wuduknya.

Jika ragu adakah masakara yang dipakainya menghalang air atau tidak nescaya sunat ditanggalkan terlebih dulu ketika hendak mengambil wuduk.

wallahua’lam
ustaz azhar idrus


“Walaupun Habis PhD, Saya Masih Nak Terus Belajar…”-Najwa Latiff Teruja Fikirkan Gelaran Doktor Bakal Diperolehnya!

Meninjau khabar terkini anak gadis yang pernah popular dengan lagu ‘berhantu’ Cinta Muka Buku, Najwa Lattif menurut laporan di Harian Metro, penyanyi berusia 26 tahun ini ingin menuntut ilmu sebanyak mungkin sekali gus dapat memajukan diri sebagai seorang pendidik dalam bidang Pengajaran Bahasa Inggeris Sebagai Bahasa Kedua (TESL).

Langkahnya dalam menyambung pengajian hingga ke peringkat tertinggi, wajar dijadikan inspirasi buat anak-anak muda hari ini.

Penyanyi Najwa Latif, 26, menyambung pengajian di peringkat doktor falsafah (PhD) dalam jurusan Pengajaran Bahasa Inggeris Sebagai Bahasa Kedua (TESL) di Universiti Kebangsaan Malaysia (UKM), baru-baru ini.

Najwa atau nama sebenarnya Imratul Najwa Abdul Latif, 26, mengakui misinya tidak lain untuk tidak berhenti mengejar ilmu selain memajukan diri sebagai seorang pendidik.

“Saya percaya semakin kita belajar, semakin kita sedar betapa sedikitnya ilmu yang kita tahu. Ilmu itu sangat luas dan takkan pernah ada penghujung.

“Walaupun habis PhD nanti, saya rasa saya masih akan nak terus belajar dan belajar lagi. Semua ini untuk kepuasan diri dan memajukan diri sebagai pendidik serta individu.

“Saya bersyukur dapat peluang sambung belajar lagi masih terlalu seronok. Tapi ini permulaan baharu untuk terus memperbaiki diri dalam subjek yang sangat saya cintai, TESL,” katanya.

Najwa yang juga seorang pensyarah berkongsi, dia masih dalam proses untuk menentukan penyelidikan apa mahu dikaji bagi tesisnya nanti.

“Setakat ini, saya nak fokuskan penyelidikan dalam lapangan pembelajaran bahasa Inggeris menerusi platform dalam talian, tapi masih belum bincang dengan penyelia. Belum diputuskan lagi disebabkan saya baru saja tamat hadiri taklimat pengajian minggu ini,” katanya.

Walaupun pengajiannya baru bermula, penyanyi lagu Kosong ini tidak menafikan cukup teruja memikirkan gelaran doktor bakal diperolehnya nanti.

“Tempoh pengajian dijangka dalam tiga hingga enam tahun. Jauh lagi perjalanan nak dapat gelaran itu namun saya rasa dapat bergelar doktor adalah pencapaian luar biasa untuk saya yang pernah tak minat akademik.

“Sekarang, saya lebih fokus nak buat tesis yang bagus sebab tak semua orang dapat peluang ini. Jadi saya nak gunakan peluang yang ada ini sebaik mungkin,” katanya.

Terdahulu, Najwa menamatkan pengajian sarjana dalam bidang Pengajaran Bahasa Inggeris Sebagai Bahasa Kedua (TESL) di Universiti Malaya (UM), pada 2019.

Jom turut serta bersama e-keluargagader Bonding Day #dirumahaje secara virtual untuk kita melancong ke Ripleys Believe It or Not Adventureland Genting Highlands! Bahkan  anda layak menerima 2 tiket Ripleys Believe It or Not Adventureland Genting Highlands secara PERCUMA untuk merasai sendiri pengalaman di sana.


“Garang Betul Mama, Ayah Standby Dah Hanger. Cepat Khatam Ni.” Gelagat Reen Rahim Belajar Ngaji Buat Ramai Terhibur!

Perintah Kawalan Pergerakan (PKP) 2.0 menyaksikan pelbagai karenah dan gelagat orang ramai apabila menghabiskan masa di rumah.

Tidak hanya bermuram durja mengenangkan apa yang berlaku, ada yang mengambil inisiatif untuk belajar sesuatu yang berguna.

Dalam perkongsian pelakon cantik, Reen Rahim di laman instagramnya, dia mengambil peluang untuk belajar dan memperbaiki bacaan pada ayat suci al-Quran sambil disemak oleh ibu bapanya.

Namun, apa yang membuatkan warganet terhibur adalah gelagat  ‘gila-gila’ Reen Rahim manakala bapanya yang berdiri dibelakang pelakon tersebut memerhatikannya membaca al-Quran sambil tangan di kanan memegang penyangkut baju.

Walaupun nampak melucukan namun,  hubungan akrabnya dengan ibu bapa membuatkan aktiviti yang dilakukan bersama amat menyeronokkan.

Lebih-lebih lagi apabila melakukan perkara berfaedah mempelajari benda berilmu bersama-sama ketika waktu semua orang diminta untuk duduk di rumah seperti sekarang ini.

Rata-rata warganet memuji cara Reen Rahim untuk belajar memperbaiki bacaan ayat al-Quran, tak kurang yang memberi respond terhibur dengan gelagat ayahnya memegang hanger.


Inilah Ciri-Ciri Ibu Mertua Yang Baik Untuk Anak Menantu. Barulah Aman Bahagia Rumahtangga.

Sudah pastinya semua pengantin baru ingin mempunyai ibu mertua yang baik dan menerima diri seadanya.

Sebagaimana yang kita dengar ada ibu mertua tidak sebulu dengan menantu.

Bagaimana pun mudah aje nak jadi ibu mertua yang baik untuk menantu. Sikap sebegini lah yang harus ada pada diri anda.

Ikuti perkongsian ini.

Kita semua nanti akan dapat rezeki jadi mak mertua. Moga Allah mudahkan.

Bila dah jadi mak mertua nanti, bacalah post ni balik.

1. Kalau anak perempuan, minta ajelah menantu bg mas kahwin semampunya. Tak payah mintak hantaran bagai. Kahwinkan anak dengan simple sekali. Kalau menantu tu anak Sultan Brunei, tak apa. Buatlah kenduri 40 hari 40 malam. Tak ada siapa kisah. Jgn lupa jemput saya.

2. Jangan bagi anak dan menantu tinggal kat rumah lebih dari 2 bulan. Bulan ketiga kahwin, suruh aje dia orang keluar rumah dan cari tempat lain.

3. Tak payahlah masuk campur hal anak menantu. Sukahati dia oranglah nak susun perabot macamana, nak potong sayur style apa, nak masak nasi pakai dapur apa! Lantaklah dia orang

4. Menantu kalau perempuan, biarlah dia nak buat apa kat rumah dia. Nak mandikan anak ke atau mandikan anak 2 hari sekali ke. Biarlah. Kalau cucu tu masam sangat, mandikan sendiri.

5. Biar anak kita hidup dengan orang yang dia sayang cara dia. Kalau anak lelaki kita nak tolong isteri dia masak dan mengemas, biarkan. Dia kan dah besar, taulah dia nak hidup

6. Tak payah gosip ngan anak2 lain pasal menantu. Ingat! Anak kita pun menantu orang gak

7. Kalau anak ngan menantu bergaduh, bgtau anak, tak payah mengadu. Selesaikan sendiri.

8. Kalau menantu tu jenis orang susah tak berduit, jangan dibezakan dia. Mana tahu masa depan nanti dialah yang basuhkan berak kencing kita dalam seluar sebab dia yang paling free sekali. Menantu yang kaya tu busy kerja. Jangan menyesal pulak.

9. Jadilah mertua yang waras dan beriman.

10. Jangan buat tak tentu ngan anak orang. Allah tu tak lupa.

Kredit: Normaliza Mahadi


Mandian Air Herba, Wanita Dah Bersuami Kena Amalkan Ni Selalu, Tubuh Lebih Segar & Mantap!

Perasan tak ketika berpantang, selepas mandi dengan daun-daunan herba buat anda rasa lebih segar dan kuat. Rasa lain macam sihatnya selepas mandi dengan herba-herba ini kan?

Khasiat daun-daunan ini sebenarnya sangat membantu wanita berpantang mencari kekuatannya. Selain rasa segar, aura daripada daunan herba ini cukup meninggalkan kesan yang luar biasa buat ibu berpantang.

Itu ceritanya dengan ibu berpantang, bagaimana pula jika kita ingin mengamalkannya walaupun selepas berpantang. Ya itulah yang seharusnya dilakukan. Mengikut pengamal spa dan rawatan tradisional, amalan mandi dengan daun-daun herba ini sangatlah disyorkan buat semua wanita.

Begitu juga yang diamalkan oleh Chef Sue Arukin. Bukan hanya pakar memasak, beliau juga berkongsi rahsia cantiknya di facebook. Benda yang bermanfaat dan baik, patut kita kongsi dan paling penting kena amalkan. Jom kita ikut langkah dan bahan yang dikongsikan olehnya ini.

AIR MANDIAN DAUN

Bahan-Bahan:

10 hingga 15 helai daun pandan – siat & simpul

Segenggam daun serai wangi – ikat

20 helai daun limau purut- siat

5 biji limau purut – ambil kulitnya sahaja

10 helai daun lengkuas – siat

10 helai daun halia bara – siat

10 helai daun jambu batu

10 helai daun halia bentong atau halia biasa – siat

Air seperiuk besar (lebih kurang 6 liter)

Selamat mencuba!


Dr Rizal Beri Amaran Pada ‘Kaki Komplen’. Rupanya Tabiat Ni Mudah Kena ‘Anxiety Dan Kemurungan!

Tahukah ada tabiat suka komplen rosakkan otak.? Siapa kata? Pengkaji dari dari Stanford University. Mereka lihat kesan komplen ke atas otak manusia.

Nak tahu lanjut, ikuti penjelasan Pakar Otak Dr Rizal mengenai bahaya tabiat begini. Jadi pada kaki komplen hati-hati jika dah sebati dalam hidup. Asyik tak puas hati je.

KENAPA MESTI JAUHI TABIAT SUKA KOMPLEN?

Pengkaji dapati kaki komplen otak bahagian hippocampus mereka atau pusat memori jadi kecil. Sama seperti mereka yang terkena penyakit alzheimer.

Bukan sahaja kaki komplen. Pengumpat pun sama. Termasuk pengumpat dan pengata digital.

Menakutkan lagi, mereka yang mendengar sekali juga terkena penangan ini. Maksudnya semua yang terlibat dalam aktiviti membawang dapat kesan yang sama – pusat memori jadi kecil.
.
Bayangkan apa yang akan berlaku apabila otak mengecil. Pusat memori tidak berfungsi seperti yang sepatutnya.
.
Bukan itu sahaja kesannya. Kaki komplen secara tidak langsung rewire otak mereka untuk mudah terkena anxiety dan kemurungan. Dua penyakit mental yang merahut bahagia.

Komplen sekali sekali tepat pada isu tidak mengapa. Isunya ialah jadi kaki komplen. Hingga jadi tabiat.

Bagaimana mahu elak? Cara mudahnya kalau perlu menegur, lakukan secara berdepan. Mulakan dengan pujian. Jangan terus menyerang.

Kalau tidak mampu diamkan sahaja. Dalam kajian lain, cara elak komplen ialah bersyukur. Fokus pada perkara yang mahu disyukur. Paling mudah sebut sahaja “Alhamdulillah aku tak buat begitu atau tak jadi begitu.”

Elakkan membawang. Elakkan jadi kaki komplen. Elakkan masuk dalam grup yang sedang lantunkan komplen.

P/S : Saya suka berkongsi ilmu ilmu tentang OTAK & kesihatan di telegram saya. Klik link untuk sertainya t.me/neuroversiti .

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Terkejut Tengok  Mayat Merata-Rata Di Dataran Masjid Nabawi, Rupanya Ini Kisahnya!


“Kita Geng Dua Khalifah.” Genap 7 Hari Bersalin, Anzalna Nasir Kongsi Wajah & Nama Anak Kedua

Pelakon Anzalna Nasir baru sahaja menimang cahaya mata kedua pada 20 Mei yang lalu.

Dia yang melahirkan lebih awal dari tarikh yang dijangkakan berkongsi nama dan wajah anak keduanya Itu untuk tatapan peminatnya.

Perkongsian tersebut dimuatnaik menerusi laman Instagramnya usai genap 7 hari usia si kecil.

Menerusi kapsyennya, Anzalna Nasir turut mengumumkan nama anak keduanya iaitu Mohamad Emirhan.

Menurut Anzalna Nasir, nama tersebut bermaksud ‘ Princely Ruler ‘ dalam bahasa Inggeris.

“Sebagaimana Sunnah Nabi SAW, setelah cukup 7 hari, kami ingin mengumumkan selepas ditahnik, anak lelaki tercinta kami dinamakan Mohamad Emirhan Bin Mohamad Hanif yang bermaksud ‘Princely Ruler’ .

Dalam perkongsian itu juga, Anzalna turut menitipkan doa buat cahaya mata keduanya ini agar menjadi anak yang soleh, berbudi pekerti mulia, pintar, serta berjaya dunia dan akhirat.

“Alhamdulillah, semoga membesar menjadi anak yang soleh, berbudi pekerti mulia, pintar, serta berjaya dunia dan akhirat. Amin,”tulisnya lagi.

Wajah comel Emirhan ini telah mencuri perhatian ramai. Rata-rata memuji kecomelan putera kedua pasangan ini, lebih-lebih lagi hidung Emirhan yang mancung dan wajahnya  persis bapanya.


“Kita Tak Sempurna, Cuba Buat Terbaik. Ini Usaha Suami & Doa Dari Ibu.” Rezeki Anak-Anak, Aliff Aziz Sekeluarga Bakal Tunai Umrah!

Sebagai isteri Aliff Aziz, bohonglah andai dikatakan Bella Astilah langsung tidak terusik mendengar pelbagai umpatan diperkatakan oleh netizen terhadap diri suaminya.

Jujurnya, isteri mana yang mahu menahan sabar, mendengar umpatan dan kata-kata yang kurang enak tentang suami tersayang. Demikian juga dengan isteri kesayangan Aliff Aziz ini.

Sepanjang 10 minggu terbabit dalam program Gegar Vaganza musim ke-8, pelbagai reaksi netizen sehinggakan Bella tidak mampu berdiam diri.

“Bukanlah mahu kata nak tutup mulut netizen, tapi dia suami saya. Apa yang orang cakap tak baik pasal dia, sebagai isteri saya pun terasa. Tapi dia sangat positif. Dia yang tegur saya suruh berhenti… jangan layan netizen.

“Aliff marah saya, katanya berhenti daripada menjelaskan kepada mereka (netizen), kalau mereka tak suka, kita tak boleh nak paksa. Asalkan kita tahu niat kita.

“Tapi tak bermakna kemenangan ini nak tutup mulut netizen, rezeki  ini Allah beri pada Aliff atas usaha dia. Untuk diri dia juga, alhamdulillah,” katanya.

Tambah Bella lagi, apa yang dikecapi Aliff adalah hasil usaha gigihnya. Sebagai isteri dia melahirkan rasa syukur dan gembira dengan pencapaian suaminya itu.

“Sebagai isteri saya bersyukur Alhamdulillah, inilah dikatakan rezeki anak-anak. Terkejut tapi pada masa sama gembira sebab selama 10 minggu ini, kita stress dan semuanya terbayar. Tak terkata-kata.

“Aliff tak pernah cakap dia perlu menang. Saya bangga melihat Aliff seorang individu yang sangat positif. Dia selalu risaukan kawan-kawan dia… dia selalu tanya saya kalau ada kawan-kawan tengah sakit walau dah ready nak perform.

“Kita tak pernah jangka untuk menang, Aliff cuma nak buat yang terbaik sebab orang ramai tahu dia cuma boleh nyanyi lagu Sayang Sayang saja, padahal banyak lagi boleh explore.

Bella dalam pada itu turut menitipkan ucapan terima kasih buat keluarga mentua yang tidak putus-putus memberi sokongan.

“Keluarga Aliff pun sangat menyokong, ibu dan adik-beradiknya selalu berhubung beri semangat dan tak pernah beri tekanan untuk mesti menang. Kata mereka, menang atau kalah tak kisah mereka akan terus sokong dan doakan Aliff, kalau perform mesti ikhlas,” katanya.

Mengulas mengenai penghijrahan suaminya kini, Bella juga turut mengikut jejak langkah suaminya secara perlahan-lahan.

“Ini membuka mata saya sebab saya nampak perubahan Aliff yang cukup ketara. Dia buat daripada hati dia. Bila dia pilih untuk belajar agama, saya tak larang tapi sebenarnya saya pula yang segan dengan Aliff.

“Sebab itu saya minta dia doakan saya juga, kadang-kadang kita tak sempurna tapi saya nampak Aliff dia cuba yang terbaik. Dia sedang perbetulkan diri dia. Saya pun pastinya turut sama cuba perlahan-lahan berubah.“InsyaAllah… Dia buat kebaikan, yang datang pun baik-baik. Rezeki dapat job dan kemenangan besar malam ini, semua datang daripada diri dia juga. Ini usaha suami dan doa dari ibu dia,” katanya lagi.

Sementara itu, Bella memaklumkan dia bakal berangkat ke Tanah Suci Makkah untuk menunaikan ibadah umrah pada 9 Februari nanti.

“Kita dah ada tiket penerbangan, kalau ada rezeki dijemput mungkin kita akan berangkat ke Tanah Suci pada 9 Februari ini. Tapi sekarang menunggu lagi apa status daripada pihak yang berkenaan.

“Rancang nak sambut birthday Aliff di sana (Makkah) pada 16 Februari nanti. Ini merupakan umrah pertama Aliff, begitu juga saya,” katanya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Hanya RM300 Modal Kabinet Dapur, Lelaki Ini DIY Untuk Penuhi Impian Isteri. Jimat Hingga RM3000!

Ramai wanita yang bergelar isteri sudah pastinya impian sebuah kediaman yang indah dan selesa. Ia termasuk bahagian dapur.

Bagi wanita ruang ini umpama ‘jantung’ rumah apabila disinilah segalanya kebahagiaan bermula. Mana taknya, jika memasak hidangan yang dimasak sendiri oleh isteri makin bahagia rumahtangga itu.

Begitulah lah kisah yang sebuah keluarga ini. Demi memenuhi impian isteri yang ingin sebuah ruang dapur yang selesa, suaminya telah menghadiahkannya sebuah kabinet dapur untuk memastikan urusan memasak menjadi lebih mudah. Segala barang keperluan memasak disimpan dengan kemas di rak kabinet.

Menyedari kos yang agak mahal, suami sanggup melakukan sendiri DIY kabinet hingga kos hanya RM300 sahaja. Berbanding harga pasaran hingga mencecah RM3000!

Nak tahu lanjut cara DIY ini, ikuti perkongsian lelaki ini demi memenuhi impian isteri tersayang.

DIY KABINET DAPUR HANYA RM300

Assalamualaikum wbt. Disebabkan harge nk buat kabinet dapur tinggi mencecah 2k -3k. Setelah google2. Jadi sy mengambil langkah untuk buat sendiri.

Nak cuba buat sendiri. Saya ade sertakan gambar2 projek kabinet dapur diy dari mula hingga siap. Ok sekarang dh siap kabinet dapur yg sy buat sendiri di rumah ku syurgaku. Kos tak mahal mana pun lah cuma perlukan kemahiran sikit. Isteri pun makin sayang.

Antara bahan yang saya gunakan:
Kayu 1×2
Papan playwood 4mm
Kayu siling (utk bingkai)
Engsel pintu
Skru kayu 1 inci
Siller + cat minyak + kertas pasir
Pemegang pintu (pakai yg cantik sikit)
Magnet pintu almari

Kos semua dlm RM300 lebih kurang. Jimat kan? Bagi sy jimat lah sb xde duit bnyk sgt nk buat grand2. Duduk kampung je.

Step by step

2. Kemudian ukur pintu bagi ngam2

3. Pasang tiang antara pintu dan pasang pintu. Pintu buat dari playwood 4mm

4. Belakang pintu ni letak magnet pintu almari. Ade jual kt hardware

5. Lekatkan pemengang pintu

6. Boleh gosok kertas pasir dh perlahan2

7. Siap gosok cat dgn cat minyak. Cat 3 lapis nk kilat

8. Dh kering sambung cat bingkai dgn penuh sabar. Bukan ape takut menitis

SIAP! INILAH HASILNYA

9. Ok dh siap pintu kabinet dapur diy yg dibuat sendiri. Belah dlm tu nt lah sambung. Yg penting dh ade pintu.

Ekstra tip:

2. Mana2 suami yg pandai bertukang tu boleh lah buat sendiri je. Masa kalau buat tu 2 minggu boleh siap buat sikit2 lepas balik kerja dgn hari cuti.

3. Bukan ape isteri suke sangat bile ade kabinet dapur sb die boleh isi mcm2 dlm tu. Takde lah nampak bersepah.

Sekian perkongsian dari sy.

sumber : Aliff Muhammad via Deko Rumah Ku Syurga Ku


“Kuih Dan Muih Beranema Tajam..” Nyanyian Lagu Raya Anak Tomok Buat Netizen Terhibur. Comel Sangat!

“selamat ulangtahun yang ke 7 buat arrianshah akid hari ni..semoga anak ayah panjang umur dan sentiasa di murahkan rezeki .

“ayah dengan ibu selalu doakan arrian dan andra jadi anak yg soleh,hormat orang tua dan belajar rajin-rajin

“hari ni ayah belanja toys ok..happy birthday arrian..ayah,dibu dengan adik sayang arrian

“terimalah sebuah lagu raya dari birthday boy..salam subuh guys,” tulisnya.

mendirikan rumah tangga bersama Rahayu Abas dan dikurniakan dua orang cahaya mata bernama Arrianshah Akid, 7, Andrashah Iman, 5.


Nak Penuhi Permintaan Isteri, Suami Ni Sanggup Berbuka Puasa Hanya Kurma. Rupanya Ini Sebabnya, Patutlah Makin Bahagia.

Kadang isteri tak perlukan kemewahan, cukup hanya beri perhatian dan membahagiakannya. Begitu lah yang dipaparkan oleh lelaki ini, menerusi facebooknya, Akhtar Syamir yang cuba memenuhi permintaan isterinya baru-baru ini.

Biarpun ia nampak biasa-biasa aje tapi perbuatan suami ini membuatkan isteri berasa dihargai suami. Ikuti selanjutnya perkongsiannya.

Kenapa saya sanggup berbuka puasa dengan kurma sahaja di saat orang di meja sekeliling sedang makan dengan berselera?
Kisahnya begini. Beberapa hari lepas adik saya di Seri Kembangan tidak sihat. Jadi, saya tolong hantar dia ke Hospital kerana dia demam dan batuk kuat.
Jadi di Hospital dia dinasihatkan buat Covid19 punya test. Jadi, dalam 2 jam baru dapat keputusan. Selesai urusan di Hospital, saya pun hantar dia pulang semula kerana keputusannya negatif dan Doktor kata tidak perlu masuk wad hanya diberi ubat dan antibiotik.

Sudah hampir jam 6 pada waktu itu. Saya pun singgah ke KFC belikan dia dan Umi untuk berbuka. Mereka berdua tinggal di rumah yang sama. Saya tinggal di Puchong.
Pada waktu itu saya berkejar juga sebenarnya kerana isteri saya teringin nak makan nasi Arab. Saya kalau bab isteri teringin nak makan apa-apa ni memang saya akan usahakan. Bukan sahaja masa mengandung saya jaga makan dia, masa biasa pun saya sentiasa cuba realisasikan keinginan dia.
Sebab makan ni boleh buat orang gembira dengan cepat. Terutamanya bila dapat apa yang diingini.

HARGAI ISTERI

Tapi kenapa saya bersungguh-sungguh walaupun dah lewat? Dia pun ada cakap, dah lewat, tak perlulah beli. “Sayang boleh masak nasik” katanya.
Kerana setiap hari dia sediakan makan untuk saya berbuka dan bersahur. Dia pun puasa juga. Dengan menjaga anak-anak di rumah dan buat kerja rumah. Sudah tentu ada masa dia penat dan tak larat nak masak.

Inilah sebabnya saya tetap usahakan jugak. Jam 6:30 saya di kedai nasi Arab dan mula order. Pada waktu itu, hanya ada 2 keluarga yang sudah duduk menunggu waktu berbuka.
Tepat jam 7:20 petang, saya pun berbuka dengan kurma sambil dikelilingi meja-meja yang penuh dengan keluarga masing-masing.

Sedap pulak kurma kat depan mata masa tu. Selalunya saya makan sebiji je kurma untuk berbuka. Haritu sampai 5-6 biji habis. Nak order air rasa macam tak berbaloi pula sebab ingatkan order dah nak siap. Isteri saya rasa bersalah, tapi saya sebenarnya yang berkeras. Saya cakap jangan risau. Yang saya risaukan sebenarnya takut mereka yang lapar kat rumah.

Akhirnya dekat pukul 8 baru siap. Saya terus bergegas pulang, yang duduk makan tadi pun ramai yang dah selesai makan.
Sampai di rumah, terus saya bersihkan diri dan Solat Maghrib. Mereka dan makan sikit untuk alas perut. Lepas Isyak baru kami makan bersama.
Seronok tengok isteri dapat makan apa yang dia hajati. Sekurang-kurangnya hari itu dia tidak penat dan puas. Ini juga boleh dijadikan sebagai tanda terima kasih atas apa yang telah dilakukan untuk saya dan keluarga.

ISTERI TABUNG TENAGA DAN KEGEMBIRAAN
Saya selalu bayangkan yang isteri ini ada satu tabung tenaga dan kegembiraan. Semakin lama, ia akan semakin berkurang. Tugas suamilah untuk isi tabung itu supaya kembali penuh.

Saya pasti ramai para suami seperti ini. Kita kena perlu dengar. Ada kalanya mereka cakap sekali sahaja. Ada kalanya mereka selitkan hasrat di dalam perbualan. Rugi kalau kita tak perasan.

Tak semua isteri mampu atau mahu sentiasa berterus terang. Ada kalanya mereka malu. Ada kalanya mereka segan. Tapi yang sedihnya, ada kalanya mereka takut.
Janganlah kita sampai ke tahap yang terakhir itu.
Semoga bermanfaat.

Sumber: Akhtar Syamir


Urus Duit Raya Dan Tabungan Anak Dengan Bijak, Ibu Ayah Wajib Buat Ni!

Setiap kali raya, anak-anak kitalah yang paling gembira mengumpul duit raya.

Duit disimpan dengan kemas dan dikira setiap masa. Itulah gelagat anak-anak kita sepanjang musim raya ni.

Ibu ayah kenalah lebih prihatin dan bertanggungjawab memastikan duit raya anak disimpan untuk tabungan masa depan. Bagaimana nak menyimpan? Ini tip yang patut mak ayah buat.

TIPS SIMPANAN ANAK

1) Bukalah akaun Tabung Haji anak dengan deposit RM100. Paling lewat waktu anak berumur 6 bulan.

2) Simpan duit anak secara konsisten ke Tabung Haji anak i.e RM30 sebulan (RM1 sehari)

3) Buat direct debit lebih memudahkan urusan.

4) Jika potong gaji setiap bulan lagi menyenangkan.

5) Selepas 17 tahun, perlu buat persediaan anak mahu melanjutkan pengajian, anak kita sudah ada lebih RM10k:
Nilai prinsipal: RM6220
Nilai dividen: RM4706
Jumlah simpanan: RM10926

6) Ini tidak masuk lagi duit raya anak, duit tabungan anak dan lain-lain, jumlahnya akan meningkat lagi.

7) Kalau terguna duit anak mesti kita ganti, anak pun tidak sedih hati.

Ingatlah simpanan hari ini memudahkan hidup anak di kemudian hari.

kredit : Nursha Salleh


“Okay Dah Boleh Masuk Blackpink” – Netizen

Pasangan personaliti media sosial Ryzal Ibrahim dan isterinya, Maryam You Narae memang dikenali ramai. Sejak pasangan ini telah dikurniakan seorang cahaya mata perempuan, anak mereka juga turut menjadi perhatian para peminat mereka.

Memilih nama sebagai Rina, kini usia Rina sudah pun 1 tahun lebih. Meninjau di akaun Instagram, Maryam telah memuatnaik satu video baru Rina. Menerusi video tersebut, Rina sedang cuba menari rentak lagu Flower yang dinyanyikan oleh penyanyi Korea, Jisoo.

Ketika medengar lagu itu, Rina terus menari dan membuat gaya tangannya seperti tarian Jisoo. Walaupun seronok mendengar lagu kesukaannya, Rina seakan m4lu-m4lu untuk terus menari di hadapan ibunya. Perkongsian video ini sekali lagi telah menarik perhatian warganet.

Ada peminat Rina mengatakan ger4m melihat gelagat Rina menari dan memuji Rina seorang kanak-kanak yang cerdik. Sehingga kini, video Rina menari telah menerima lebih 7 ribu tanda suka daripada warganet sejak ia dimuatnaik ke akaun Instagram.

Untuk rekod, Maryam dan Ryzal telah mengikat tali perhubungan pada 15 Ogos 2019 dan hasil perkahwinan, mereka dikurniakan seorang anak perempuan bernama Rina.

Sumber: Instagram Duriankimchikunior

Baca artikel menarik lain di sini:


Bagaikan ‘Show Room’, Netizen Kagum Tengok Dekorasi Kediaman Penjaga Gol Negara.

Siapa yang tidak mengenali penjaga gol negara, Farizal Marlias yang cukup dikenali dalam arena bola sepak negara.

Ketangkasannya dan kelincahannya dalam bermain bola sepak mencuri perhatian ramai. Dalam pada itu, tidak ramai yang mengetahui kehidupan peribadinya.

Difahamkan pengacara dan penyampai radio Suria FM, Sharifah Shahirah berkunjung ke rumah Farizal ketika bertugas di Johor Bharu baru-baru ini.

Kelihatan Shahirah dan suami serta crew radio turut sama berada di rumah pemain bola sepak berkenaan.

Shahirah meluahkan rasa syukur dengan jemputan makan di rumah pemain boleh sepak itu yang juga merupakan daripada pasukan Johor Darul Ta’zim (JDT).

DEKORASI RUMAH JADI PERHATIAN

Dalam pada itu, Shahirah juga sempat merakam video yang menunjukkan dekorasi rumah berkenaan.

Bermula tatahias meja, ruang tamu dan bahagian dapur. Apa yang menarik dekorasi kediaman ini bagaikan ‘show room’.

Ruang Makan di pisahkan dengan dinding telus pandang, yang menampakan ruang dapur. Kelihatan kediaman ini menawan dengan gaya modern kontemporari.

Bahkan susun atur hidangan di atas meja kelihatan kemas bagaikan hidangan santapan diraja.

Ruang tamu

Ruang tamu ringks namun diserikan dengan hiasan dinding yang menjadi pencetus ruang nampak modern.

Ruang dapur

Manakala menjengah diruangan dapur membuatkan ramai teruja. mana taknya ruang memasak ini kelihatan bersih dan menawan dengan warna tema ‘baby blue’.

Meinjau di ruangan komen rata-rata meluahkan rasa kagum melihat rumah penjaga gol harimau malaya ini.

“ITU RUMAH KE SHOW ROOM.”


Bajet Beli Barang Basah RM150-RM200 Sebulan, Berjimat Cara Wanita Ini, Siap Kongsi Petua Lagi!

Menampung perbelanjaan keluarga dengan kos sara hidup yang semakin meningkat membuatkan kita terpaksa mencari jalan untuk berjimat cermat. Harga ikan, daging dan ayam yang melambung tinggi membuatkan kita terpaksa berjimat hingga hujung.

Pun begitu soal makanan haruslah diutamakan, terutama anak-anak di rumah. Pilihan terbaik adalah langkah berjimat cermat dalam pembelian dan membeli mengikut kemampuan kita.

Jom kita ikuti cara yang diajarkan Fieya seperti di bawah ini. Moga bermanfaat untuk anda.

“Sementara menunggu giliran ni ha. Meh nak share macam mana kami boleh set bajet bulanan tak over bajet tiap-tiap bulan. Paling utama ada saving in case anak sakit or kecemasan.

Untuk barang basah kami peruntukkan RM150-RM200 je sebulan. Berbanding kalau beli kat pasar hari-hari memang akan over bajet gila la kan.

Eh segar ke ikan tu?
Eh tahan lama ke?
Eh manis lagi ke bahan tu bila masak?
Eh masih sedap ke?

Meh nak ajar ye.
Kalau salah mohon maaf. Tapi ku buat gini dari azali. Kihkihkih. Jimat wehh.

Daging

1. Kalau beli daging. Macam fie daging beli daging beku tu sekilo kat pasar besar baru sekitar RM24/kg. Cara nak bagi tak hilang manis daging tu, balik terus la potong. Macam aku 2 bekas selalunya dihiris nipis, 1 bekas aku hiris cube. In case nak masak daging masak itam mamak ke kan. Ha..sambil kau hiris kau boleh pikir nak buat menu apa.

2. Jangan basuh ye daging. Lepas hiris terus masuk bekas tutup. Simpan.

3. Nak masak, keluarkan sebekas. Biar dia cair sendiri. Jangan gatal pi rendam air ke apa. Bila dah cair sendiri. Nak masak baru basuh bersih-bersih. Ha cenggitu. Baru lah daging uolls tak keras jagung. Tak liat. Dan tak rase tawar. Elok je cek oii.

Ikan

1. Bergantung gak ikan apa kau borong. Macam aku semua ikan yang aku nampak aku beli selagi cantik lagi rupa dia. Macam dalam gambar. Aku borong ikan temenung, ikan cencaru,ikan siakap.

2. Ikan cencaru, ikan siakap jangan isi air ye. Nanti hilang manis ikan. Sama macam ikan tongkol, ikan nyok-nyok, ikan pari dan ikan patin, kalau aku beli terus siang dan basuh. Then simpan tanpa bubuh air.

3. Ikan temenung, ikan sardin, ikan sebelah, siang bersihkan dan letak air tenggelamkan ikan. Nanti nak masak sama jugak. Jangan nak rendam air. Kecut ikan tu. Tak manis dah. Biar je dia cair sendiri. Sebelum simpan dah basuh bersihkan. Ha masak toskan je. Campak la nak masak apa pun.

Udang/Sotong

1. Potong. Bersihkan. Letak air hapus paras udang/sotong/ikan kemudian boleh tutup kemas-kemas dan simpan.

2. Nak masak sama gak macam aku cakap kat atas tu hokeh.

Ayam/Itik

Tak payah letak air. Kau basuh bersih-bersih. Letak dalam bekas. Simpan. Siap. Nak masak kau rendam sekali bekas. Jangan rendam isi saje. Pucat ayam/itik tu nanti. Tawar lak.

Sekian.
Boleh la korang berjimat seperti kami. Kikikiki. Nanti up belah sayur lak.

* Bagi yang bekerja, malam tu kau turunkan bekas apa yang nak dimasak esok pagi ke bahagian chiller. Senang.

* Kerjasama amat diperlukan. Nak cuci semua ni ambik masa 3 jam lebih kalau sorang basuh. Potong cuci. Tak termasuk gangguan ultraman. Princess let it go lagi. Ha gitu. Apa yang penting kerjasama.

Kami sopping kat pasar BM. Setelah duk Penang la. Dulu kat KL kami pegi pasar malam Kampung Pandan/pasar tani pun belambak yang murah-murah. Kat perak kami pegi pasar Kemunting. Ha ikutlah.

Mana boleh jimat kita jimat. Sekarang duit macam tak de nilai. Tapi nak cari duit tu. Kikiki. Tiga minggu makan ni 5-6 orang satu rumah. Bajet 150-200.


Isteri Bila Dihargai Suami, Makin Semangat Lakukan Macam-Macam Untuk Keluarga. Aura Hebat!

Setiap isteri akan lebih bahagia apabila suaminya tahu menghargainya. Jika isteri itu bekerjaya atau tidak, apabila dirinya diberi sesuatu atau diberi tumpuan oleh suami, ia memberikan aura yang tidak had buat dirinya.

Malah segala kerja di rumah dilakukan dengan penuh semangat tanpa ralat. Begitulah kesan apabila isteri dihargai suami.

Muram betul wajah isteri saya semenjak saya balik ni. Biasanya dia la paling murah senyuman.

Fikir punya fikir, laaaa.. TANGKI EMOSI dia tengah kering rupanya. Yela, baru ni seminggu saya takde kat rumah. Dia la yang jaga rumah, dia la yang jaga anak. Seminggu buat kerja tu semua sorang sorang. Memang kepenatan dan kering kontang la tangki emosi dia.

Banyak cara sebenarnya nak isi balik tangki emosi isteri tu. Antaranya :

Cara pertama – Words of Affirmation
Banyakkan pujian & luahan cinta dan rindu kat si dia

Cara kedua – Physical Touch
Kena buat buat manja dengan berdempek je dengan si dia

Cara ketiga – Act of Service
Kena banyak tolong dia buat kerja kat rumah terutamanya yang berkaitan dengan anak anak

Cara keempat – Quality Time
Berada di samping dia, dengar luahannya & jangan sibuk main game dan smartphone di depannya

Cara kelima – Receiving Gift
Belikan dia sesuatu yang membuatkan dia rasa dihargai dan diingati

Daripada kelima lima cara untuk penuhkan tangki emosi isteri saya tu, semalam saya cuba pilih cara yang kelima tu, iaitu Receiving Gift.

Jadi, kebetulan semalam kat Mydin Jasin tu ada kedai emas Wah Chan. Saya sengaja bagi dia shopping mata kat situ. Tengah dia belek belek anting anting kat situ, saya tanya dia ;

” Sayang nak yang mana? “

Terkebil kebil dan terkejut dia bila saya tanya macam tu. Saya ni dah la jenis tak reti beli emas sebenarnya tapi kali ni saya beranikan diri je la demi mengisi tangki emosi si dia yang sedang kekeringan.

BILA ISTERI DIHARGAI

Balik je rumah semalam, terus dia hidangkan saya serawa durian cicah roti. Fuh! Nikmat betul! Tapi yang paling nikmat malam tu adalah bila saya tengok wajah muram dan redup isteri saya tu dah bertukar cerah dan penuh senyuman!

Sampai ke pagi tadi pun si dia tak berhenti henti senyum. Memang penuh sungguh tangki emosinya! Kalaulah para suami di luar sana tahu rahsia ini dan mempraktikkannya, alangkah indahnya dunia.

Semoga usia perkahwinan sehingga akhir hayat dan menjalani kehidupan bahagia bersama pasangan sejati.


Ingatan Anak Itu Kuat Hingga Dibawa Sampai Remaja. Santunilah Anak Dengan Sempurna

Dulu, masa membesarkan Zulfa dan Iman, tak tahu ilmu otak anak-anak ni. Layan je perkembangan anak-anak. Dia ajak main, kita main. Dia nangis, kita buat susu. Dia menjerit, kita kelam kabut check pampers. Ada masa, jerit melolong tak berhenti, mula cari ayat Al-Quran, bacakan. Takut-takut tersampuk syaiton!

Anak kecil ni, simple saja kehendaknya.
Kata kuncinya, dia nak selesa.

Dia lapar. Bagi susu.
Dia panas. Bagi kipas. Best lagi, aircond.
Dia istinjak. Tukar pampers.
Dia ajak main. Kita jadilah kuda kejap.
Dia nak tidur. Dodoilah dengan lagu apa pun. Kalau suara ngeri sangat, saya pass pada isteri.

Pendek kata, keperluan asas terjaga. Bayi akan baik-baik saja. Dia takkan menangis saja-saja.

Kebolehan mengecam kod rahsia di sebalik tangisan ni, pun saya agak mahir.

Meraung teran-teran = ada benda yang sangat menyakitkan berlaku. Kena gigit semut. Air kencing ‘gigit’ punggung. Macam-macam lagi.

Merengek sambil gosok mata = mengantuk nak tidur. Kena dukung atau buat susu. Lama-lama tertidurlah tu.

Meraung angkat tangan = ada benda dia nak, tapi tak dapat. Cuba cari, apa bendanya. Bagi pada dia. Insya Allah, diam.

Menangis teresak-esak = sama ada abah, mama, kakak atau abang, mesti ada termarah atau ‘terbabab’ kuat. Teresak sebab sedih, orang yang dianggap pelindung, ‘buat’ dia.

Gitulah serba sedikit.

Tapi, masa dapat Zahraa dan sekarang Zayda, saya dapat 1 info yang mengubah sedikit pendekatan pada anak-anak.

Jika dulu, saya fikir, bermain dengan anak-anak ni, dah besar sikit baru seronok. Jadi, masa bayi tu, jarang saya nak berinteraksi sangat.

Ada setengah ibu bapa kan rajin sembang dengan bayi, walaupun bayi tu tak faham pun maksud perkataan mengikut kamus. Tapi, bayi ni menunjukkan respon pada riak wajah ibu bapa ni. Saya rasa, itu yang mahal.

Bayi mengenali ibu bapa bukan dari sudut makna perkataan diluah. Tetapi dari tona suara dan riak wajah. Bayi memang komputer penyahkod yang superb! Bibir kita terjuih sikit pun dia dah tahu, mama dia sedang bergurau atau marah.

Saya baru tahu masa tu, 90% daripada sel-sel neuron kita bersambung pada peringkat umur bayi sehingga 7 tahun.
Paling pesat, masa tempoh bayi tu.

Bayi dilahirkan dengan 200 billion sel yang belum bersambung. Sel-sel itu akan mula menjalar dan terjalin antara satu sel ke satu sel apabila mereka menerokai pengetahuan dan pengalaman baharu. Lagi banyak mereka didedahkan dengan perkara baharu, lebih banyak sel-sel neuron yang akan bercantum.

Sampai satu peringkat, otak akan buat ‘pruning’. Macam kita selalu cantas pokok. Mana-mana sel yang tak digunakan atau jarang berhubung, lama kelamaan akan hilang dan lupus.

Apabila dah dewasa, tinggal dalam 105 billion sel saja. Itu yang betul-betul kita pakai.

Itu sebab, walaupun kita pernah buat satu benda tu dulu, tapi kalau lama ditinggalkan, apabila kita cuba mengingat semula, susah!

Jadi, dalam kes bayi ni, masa sel-sel otak sedang ‘fresh’, itulah masa yang sesuai kita tanamkan memori hubungan dengan ibu bapa sebanyaknya. Selalu peluk cium mereka. Selalu bersenda gurau. Selalu bercerita. Selalu membelai. Selalu menenangkan.

Supaya, ingatan itu akan kuat dibawa sampai mereka kanak-kanak dan remaja.

Tempoh bayi tu, jika dipenuhkan dengan caci maki. Suara tinggi dan keras. Deraan fizikal. Bimbang nanti, itulah yang akan dibawa apabila mereka kanak-kanak dan remaja.

Jangan hairan, jika anak tiba-tiba membuli budak lain, sedangkan kita tak pernah tunjuk cara membuli. Mereka mungkin belajar kekasaran itu seawal bayi dari kata-kata sinis kita pada isteri atau suami! Kita tak sedarkan. Mereka span yang serap segalanya.

Saya sendiri, nampak dah kesan pada anak. Anak sulung agak keras dan tegas dengan adik-adik. Teringat semula, memang itulah gaya saya masa membesarkan dia. Panas orang muda.

Nak ‘tune’ semula bila dah remaja, perlu usaha lebih. Anak remaja lagi susah nak dengar cakap. Mereka ni belajar daripada apa kita buat, bukan apa kita cakap.

Takde cara lain. Kita yang kena berhemah dulu, barulah anak remaja boleh perlahan-perlahan ikut. Itu pun, belum tentu tau! Dia dah ada ‘preference’, prinsip hidup dan karakter dia sendiri. Kita istiqamah saja melentur mereka. Jika Allah izinkan, mereka akan baik, insya Allah.

Semoga kita menjadi ibu bapa yang hebat!


Tip Penting Untuk Jaga Mesin Basuh, Jangan Buat Ini Kalau Tak Nak Mesin Basuh Cepat Rosak

Kini mesin basuh sudah menjadi keperluan bagi setiap rumah. Malah pelajar-pelajar pun sudah tidak membasuh baju dengan tangan sebaliknya menghantarnya ke dobi.

Walaupun harganya yang tinggi, namun ianya akan cepat rosak jika tidak digunakan dengan betul.

Kebanyakan orang selalu melakukan perkara-perkara ini tanpa mengetahui bahawa ianya akan membebankan mesin basuh dan membuatnya akan cepat rosak.

Sebenarnya cara kita menggunakan mesin basuh itu juga memainkan peranan penting terhadap jangka hayatnya. Oleh itu, jom ikuti perkongsian penulis mengenai tips jaga mesin basuh supaya jangka hayatnya lebih lama.

1. Jangan bebankan mesin dengan terlalu banyak pakaian setiap kali membasuh. Ikut cadangan pengeluar mesin.

2. Matikan suis soket sesekali selepas digunakan. Ini kerana apabila terlalu lama dalam keadaan standby, computer board akan menjadi semakin panas. Selain itu, selepas mengeluarkan baju, tutuplah suit soket.

3. Masukkan air panas kira-kira 5 minit dijerang ke dalam tub mesin dalam sebulan sekali. On mesin dalam jumlah mode basuhan minima untuk mencuci tub dan saluran buang air. Elak tersumbat yang boleh merosakkan injap buang.

4. Jika putaran mesin semakin lemah dari sebelumnya, ini bermakna belting telah longgar. Kalau pandai, ambil spanar tegangkan di bahagian bawah mesin. Jika tid

5. Andai kata air masuk semakin slow, buka bahagian paip air masuk. Mungkin ada filter tersumbat di situ.ak reti, upahlah sesiapa. Kos upah biasanya dalam lingkungan RM 10 – 20.

6. Namun, jika air masuk ok tapi air keluar tak boleh, ini bermakna valve buang air tersekat mungkin kerana tersangkut duit syiling, objek keras atau sebagainya. Jika semakin lama dibiarkan, ia boleh merosakkan computer board.

Jadi, cuba amalkan  6 tips di atas jika anda ingin menjimat duit daripada membeli mesin basuh baru hanya selepas beberapa tahun diguna. Penggunaan mesin basuh perlulah cermat supaya ia tahan lebih lama. Semoga Bermanfaat!


“Paling Best Tengok Suami Tolong Jaga Anak & Kemas Rumah.” Tiada Pembantu, Betty Rahmad & Suami Ada Rutin Baru!

Bagi wanita yang berkerjaya, pasti bab masa sangat penting memandangkan terpaksa memastikan urusan keluarga dan kerjaya seimbang. Justeru, kehadiran pembantu rumah amat penting dalam membantu membereskan segala urusan di rumah terutama dalam menjaga anak-anak.

Namun, ada antara ibu bapa yang mengalami kesulitan bila mana pembantu rumah berhenti atau tamat kontrak menyebabkan urusan anak-anak terpaksa dilakukan sendiri.

Itu yang dirasai oleh pelakon dan usahawan Betty Rahmad dan suami apabila sudah beberapa minggu tanpa pembantu rumah, tetapi mereka tetap melakukan yang terbaik untuk anak mereka.

“My world, my bestfriends, my everything. Alhamdulillah setelah beberapa minggu maidless, dah ada rutin baru dalam hidup kami. And we loving it.

“Nasib baik lah sebelum ni saya bukan lepas tangan sepenuhnya pada helper. Menu makan wira, timetable wira, lauk pauk mummy daddy dan kerja rumah saya dah ajar dan tetapkan. So takde lah gelabah,” kongsi Betty dalam satu perkongsian di Instagram miliknya.

Menurut Betty lagi, bukan setakat rutin baru tetapi juga dia sangat seronok melihat sikap suaminya yang turut membantu menjaga anak dan mengemas rumah.

“The best part bila tengok husband tolong jaga anak & kemas rumah. Alhamdulillah syukur dapat partner yang sangat membantu.

“We’re good its just mummy tak boleh nak focus kerja. Doakan dapat nanny yang boleh layan @ardywira_ main,” tulis Betty yang berharap mendapat pembantu rumah untuk membolehkan mereka lebih fokus kepada kerja.

Awal Oktober yang lalu Betty berkongsi cerita mengenai pembantu rumahnya yang meminta izin untuk pulang ke kampung. Biarpun tidak dibenarkan memandangkan pandemik COVID-19 masih belum reda, namun pembantu tersebut tetap berkeras.

Officially Maidless
Sedihnya bangun tidur harini our helper dah takde. Sedih, dissapointed. Tak sangka. The reason why she left because dia nak balik kampung this month and we all tak bagi. Bukan sengaja tak bagi, with this covid yang tengah teruk sekarang macammana lah nak balik & masuk sini balik.

Dan dia nak ikut “jalan belakang” naik kapal haram. Lagilah me and husband tak agree. Permit pun baru renew. Kita mintak dia balik January depan bila covid semua ni dah reda so balik dengan selamat naik flight & datang pun naik flight. Bukan secara haram.

Takpelah, pasti ada sesuatu Allah nak tunjuk & ganti untuk kami. Anim, saya tau kamu akan baca ni, terima kasih atas segala pertolongan selama ini dan tinggalkan kami dengan cara ini. Semoga kamu bahagia dengan keputusan kamu 😔